دانپیانانەکانی بکوژێکی ئابووری (بەشی دوو)\nThursday, 12.27.2018, 14:06\nئەم نوسینە دانپیانانی جۆن پێرکنس (John Perkins) کە خۆی ئەکتەری یەکەم بوە لەم کردەوانەدا کە لە ڕێگای ئابوریەوە دەستیان خستۆتە ناو کاروباری وڵاتان و توانیویانە چەندەها حوکمەت بڕوخێنن و کەسێک دابنێن کە بە دڵی ئەو کەسانە کار دەکات کە لە پشتی پەردەوە حوکمی هەموو جیهان دەکەن..\nلەم بەشەدا گرنگی دەدەین بە باسی چەد وڵاتێک لە خواروی ئەمریکا و وڵاتی عراق باسی ملنەدانی سەدام حسێن بۆ ئەم گروپە.\nوڵاتی ئیکوادۆر – 1981.\nبۆ چەندین ساڵ ئیکوادۆر لەلایەن دیکتاتۆرە پڕۆفیشناڵەکانی ئەمریکاوە حکومڕانی دەکرا، بەزۆریش دڵڕەق و دڕندانە. دواتر خەڵک بڕیاریاندا کە هەڵبژاردنێکی دیموکڕاسی ڕاستیمان هەبێت جەیمی ڕۆڵدۆس\n(Jaime Roldos) هاتە ناو ئۆفیسەوە و گوتی ئامانجی سەرەکی وەکو سەرۆک کۆمار بریتی دەبێت لەوەی کە هەمیشە دڵنیاببێتەوە کە سامانەکانی ئیکوادۆر بۆ خەڵکی ئیکوادۆر بەکاردەهێنرێت. دەنگێکی زۆر زۆری بەدەست هێنا و بردیەوە. دواتریش هەروەک بەڵێنی دابوو سیاسەتەکانی هەمان ئەو کارەیان جێبەجێ دەکرد. ئێمەش لە ئەمریکا حەزمان لەمە نەبوو. من نێردرام وەکو یەکێک لە بکوژانی ئابووری بۆ گۆڕینی ڕۆڵدۆس، بۆ گەندەڵ کردنی. پێمان وت، "خۆت و خێزانەکەت دەتوانن زۆر دەوڵەمەند بن ئەگەر یاریەکەی ئێمە بکەیت بەڵام ئەگەر نەیکەیت ئەوا دەڕۆیت!" گوێی نەگرت، بۆیە کوژرا! هەرکە فڕۆکەکە تەقیەوە و کەوتە خوارەوە هەموو ناوچەکە ئابڵوقەدرا، تاکە کەس کە ڕێگای چوونە ژوورەوەی هەبوو سەربازی ئەمریکا و سەربازی ئیکوادۆر بوو. کاتێکیش پشکنین دەستی پێکرد، دوو شایەتی زۆر گرنگ گیانیان لەدەست دا بەهۆی ڕووداوی هاتوچۆوە پێش ئەوەی هەلی شایەتی دانیان هەبێت لەسەر کوشتنەکە. شتی زۆر نامۆ ڕوویاندا لەماوەی کوشتی جەیمی ڕۆڵدۆس. من، وەکو زۆربەی ئەو کەسانەی سەیری ئەم کەیسەیان کردووە هیچ گومانێکمان نییە کە ئەمە کوشتن بوو نەوەکو ڕووداوێک. من هەمیشە چاوەڕوانی شتێکم دەکرد ڕووبدات جا کودەتایەک بێت یاخود کوشتن، دڵنیانەبووم. بەڵام هەر لەناودەبرا چونکە بەوشێوەیە گەندەڵ نەدەبوو کە ئێمە دەمانویست.\nوێنەی فڕۆکەکەی سەرۆکی ئێکوادۆر\nوڵاتی پەنەما – 1981\nومەر تێرییۆس (Omar Terrijos) سەرۆک کۆماری پەنەما، یەکێک بوو لەکەسە هەرە سەرنجاڕاکێشەکانی من و زۆر زۆر حەزم پێی دەهات. زۆر بەهرەدار بوو لە جووڵاندنی هەستی جەماوەر و هاندان و پێشڕەوی کردنیان. پیاوێک بوو بەڕاستی دەیویست یارمەتی وڵاتەکەی بدات. کاتێک من هەوڵمدا بەرتیلی پیبدەم یاخود گەندەڵی بکەم وتی، "سەیرکە خوانیتۆ،" پیی دەوتم خوانیتۆ. وتی، " سەیرکە خوانیتۆ، من پێویستیم بە پارەکە نییە. ئەوەی بەڕاستی دەمەوێت ئەوەیە کە وڵاتەکەم دادپەروەریانە مامەڵەی لەگەڵدا بکرێت و دەمەوێت ئەمریکا ئەو قەرزانە بداتەوە بۆ ئەو هەموو وێرانکاریەی لێرە کردووتانە. دەمەوێت لە پۆستێکدابم کە بتوانم یارمەتی وڵاتەکانی تری ئەمریکای لاتین بدەم تا سەربەخۆبن و ئازادبن لەم ژیانە سامناکەی باکور و چەوسانەوەیە کەوا بە خراپی هێناوتانەتە کایەوە. دەبێت کەناڵی پەنەما بگەڕێنمەوە ژێر دەستی خەڵکی پەنەما ئەمەم دەوێت. کەوایە بەتەنیا جێمبێڵن و هەوڵمەدەن بەرتیلم پیبدەن." ئەم گفتوگۆیە لە ساڵی 1981دا بوو، لە مانگی پێنجی ئەو ساڵەدا جەیمی ڕۆڵدۆسی ئیکوادۆر کوژرا، عومەریش ئاگاداری ئەمە بوو. بۆیە عومەر خێزانەکەی کۆکردەوە و وتی، "لەوانەیە دوای ئەو نۆبەی من بێت بەڵام کێشە نییە، لەبەرئەوەی من دووبارە وتوێژی کەناڵەکەم کردەوە. کەناڵەکە ئێستا لەژێر دەستی ئێمەدا دەبێت." ڕێک پێش ئەمە وتوێژی کەناڵەکەی کردبۆوە لەگەڵ جیمی کارتەر لە مانگی شەشی ئەو ساڵەدا. دوو مانگ دواتر، ئەویش هەر لەناو فڕۆکەیەکدا کوژرا، کە بێگومان ئەم کارە لەلایەن چەقەڵەکانی CIA جێبەجێکرا.\nولاتی ڤەنزوێلا – 2002\nزۆر سەرنجڕاکێشە بەلای منەوە کە چۆن ئەم سیستمە بەردەوام بووە و کە خۆی بۆ چەندەها ساڵ ئامادەکردوە، تەنها ئەوەیە کە بکوژە ئابووریەکان باشتر و باشتر دەبن. لە ساڵی دا1998، لە ڤەنزوێلا کاتیك چاڤێز بوو بە سەرۆک کۆماری ڤەنزوێلا دوابەدوای هێڵێکی درێژی سەرۆک کۆماری کە زۆر زۆر گەندەڵ بوون و ئابووری وڵاتەکەیان لەناوبرد و چاڤێز لەناوەڕاستی ئەمانەدا هەڵبژێردرا. چاڤێس دژی ئەمریکا ڕاست بۆوە و داوای کرد کە نەوتی ڤەنزوێلا بۆ خەڵکی ڤەنزوێلا بەکاربهێنرێت. بەدڵنیایشەوە ئێمە حەزمان لەمە نەبوو لە ئەمریکا. بۆیە لە 2002، کودەتایەک کرا کە دووبارە هیچ گومانێک نییە لای من و هەموو خەلڵیش کە سەرنجی ئەم کەیسەی داوە کەوا CIA لەپشتی ئەم کوداتەیەوە بوو. ئەم کودەتایە بەشێوەیەکی تۆکمە وەکو ئەوەی لە ئێران کرا لە لایەن کێرمت ڕۆزڤیلتەوە، پارەدان بەخەڵک بۆ چوونە سەر شەقام، بۆ ئاژاوە دروستکردن، بۆ دژڕابوون. ئەگەر بێتوو تەنیا چەند هەزار کەسێک خەڵک ئامادە بکەیت بۆ ئەنجامدانی ئەم کارە ئەوا تەلەفیزیۆن دەتوانێت وانیشانی بدات کە سەرانسەری وڵات هەستاوە. لەم حاڵەتەکەی چاڤێسزدا، ئەوە بوو زۆر زیرەکانە مامەڵەی کرد و بە خەڵکێکی زۆر بە بەهێزترەوە کە پشتگیریان لێ دەکرد، بۆیە توانی لە پۆستەکەیدا بمێنێتەوە ئەو بارە نائاسییە تییبپەڕێنێت و ئەم هەوڵەی سی ئای ئەی پوچەڵ بکاتەوە.\nوێنەی سەرۆکی فەنزوێلا چاڤێز\nوڵاتی عێڕاق – 2003\nعێڕاق نموونەیەکی زۆر نایابە لەسەر ئەوەی ئەم سیستمە چۆن کاردەکات. سەرەتا ئێمەی بکوژانی ئابووری لەهێڵی یەکەمی بەرگریداین و دەچین و هەوڵی گەندەڵکردن دەدەین و دواتر ڕازیان دەکەین تا قەرزێکی گەورەمان لێوەرگرن، دواتر ئەم قەرزانە وەکو هێزی بەرزکردنەوەی دەسەڵاتمان بەکاری دەهێنین بۆ دەست بەسەرداگرتنی حوکمەت و وڵاتەکەش. ئەگەر شکست بهێنین، هەروەکو ئەوەی من شکستم هێنا لە پەنەما لەگەل عومەر تێرییۆس و لە ئیکوادۆر لەگەڵ جەیمی ڕۆڵدۆس، ئەو پیاوانەی ڕەتی دەکەنەوە گەندەڵ ببن، ئەوا دواتر دووەم هێڵی بەرگری دەنێردرێت کە چەقەڵەکانن. چەقەڵەکانیش یاخود حکومڕانیان ناهێڵن لەوڵاتەکەیاندا یاخود دەیان کوژن. دوای ئەوەی ئەمەش ڕوویدا حکومەتێکی تازە دروست دەبێت و سەرۆک کۆمارە تازەکەش دەزانێت چی بەسەر دێت ئەگەر بێتوو بە مەرجەکان ڕازی نەبێت. لە کەیسەکەی عێڕاقدا، هەردووک لەمانە شکستیان هێنا! بکوژە ئابووریەکان نەیان توانی سەدام حسین ڕازی بکەن. زۆر هەوڵماندا، هەوڵماندا ڕێکەوتنێکی وەکو سعودیەی لەگەڵدا بکەین بەڵام ڕازی نەدەبوو. بۆیە دواتر چەقەڵەکان ڕۆیشتن تا لەناوی ببەن بەڵام ئاسایشی سەدام زۆر بەهێز بوو نەیانتوانی. لەگەڵ ئەوەشدا، سەدام حسین جارێکیان بۆ CIA کاری کردووە و بەکرێ گیرا بۆ کوشتنی سەرۆکێکی پێشوو تری عێڕاق بەڵام شکستی هێنا. سەدام حسین لە سیستمەکەی دەزانی. لەساڵی 1993دا، سوپامان نارد و سوپاکەی عێڕاقمان لەناوبرد. لەو کاتەدا بیرمان کردەوە کە سەدام ڕازی دەبێت. دەمان توانی لەناوی ببەین بەڵام نەمان دەویست چونکە ئەو پیاوێکی بەهێزبوو و پێمان وابوو دەتوانێت کوردەکان کۆنتڕۆڵ بکات و ئێران لە سنووری خۆیدا بهێڵێتەوە و نەوتمان پێبدات. دوای ئەوەی سوپای عێڕاقمان لەناو برد، وتمان بڕیارەکەی دەگۆڕێت و ڕازی دەبێت بۆیە بکوژانی ئابووری دووبارە دەگەڕێنەوە بۆ لای سەدام بەڵام سەرکەوتو نەبون. ئەگەر سەرکەوتو بونایە و سەدام ڕازی ببوایە ئەوا هێستاش سەدام وڵاتەکەی بەڕێوە دەبرد! ئەو هەموو فڕۆکە بۆمبهاوێژانەمان پێی دەفرۆشت کە دەیویست لەگەڵ هەرشتێکی تر کە دەیویست، بەڵام سەدام ڕازی نەبوو. دووبارە چەقەڵەکانیش شکستیان هیناو نەیانتوانی لەناوی ببەن بۆ جاری دووەم. بۆیە دووبارەش سوپامان نارد و ئەمجارەیان توانیمان لەناوی ببەین، لەو پڕۆسەو گەمەیەی کە خۆمان دروستمان کردبوو، ڕێکەوتنێکی پڕ داهاتی دروستکردن بۆ دروستکردنەوەی وڵاتێک کە خۆمان لەناومان برد. ئەمەش ڕێکەوتنێکی زۆر نایابە ئەگەر بێتوو خۆت خاوەنی کۆمپانیاکانی دروستکردن بیت، کۆمپانیا گەورەکان. کەوایە عێراق سێ قۆناغەکەی سیستمەکە نیشان دەدات. بکوژانی ئابووری شکستیان هێنا، چەقەڵەکان شکستیان هێنا، وە وەکو پیوانەیەکی کۆتاییش سوپا دێتە کایەکەوە.\nلەم ڕێگایەوە ئێمە بەڕاستی ئیمپڕاتۆریەتێکمان دروستکرد، بەڵام زۆر بە وردی کردوومانە هەمووی نهێنییە. هەموو ئیمپڕاتۆریەتەکانی ڕابردوو لەسەر بنەمای سەربازی و سوپا بنیات نراون و هەموو خەڵکیش ئاگاداربون لێیان کە ئەم کارەیان دەکرد. فەڕەنسیەکان، ئەڵمانیەکان، ڕۆمانیەکان، یۆنانیەکان و هەموو ئەوانەی تریش، تەنانەت شانازیشیان پێیوە دەکرد و هەمیشە بەهانەیەکیان هەبوو وەکو بڵاوکردنەوەی شارستانیەت، بڵاوکردنەوەی ئایین یاخود هەر شتێکی تر. بەڵام خۆ خەڵکی ئاگاداربوون کە دەیان کرد، ئەی ئێمە؟ ئێمە ئاگادارنین! زۆربەی هەرە زۆری خەڵکی ئەمریکا هیچ ئاگادار نین کە لەسەر ئیمپڕاتۆریەتێک دەژین، یاخود کە ئەمڕۆ کۆیلایەتی زیاتر هەیە لە دنیادا وەک لەهەموو کات. کەوایە دەبێت پرسیار لەخۆت بکەیت، ئەگەر ئەمە ئیمپڕاتۆریەتێک بێت ئەی کێ ئیمپڕاتۆرە؟\nبە دڵنیایەوە سەرۆک کۆمارەکانمان ئیمپڕاتۆر نین. ئیمپڕاتۆر کەسێکە کەوا هەڵنەبژێردراوە، لەژێر یاسای سنوردار کار ناکات، وە وەڵامی هیچ کەسێکیش ناداتەوە بەشێوەیەکی بنەڕەتی، بۆیە ناتوانیت سەرۆک کۆمارەکانمان بە ئیمپڕاتۆر بپۆلێنیت چونکە ئەوان ئەم مەرجانەیان تێدا نییە. بەڵام شتێکمان هەیە کە هاوتای ئیمپڕاتۆرە، ئەوەی من پێیدەڵێم “Corporatocracy”. کۆرپۆراتۆکڕەسی گروپێکە لە خەڵک کە دامەزراوە گرنگەکانی ئێمە بەڕێوەدەبەن و وەکو ئیمپڕاتۆری ئەم ئیمپڕاتۆریەتە ڕەفتار دەکەن. ئەوان کۆنتڕۆڵی میدیا دەکەن، یان لە ڕێگای خاوەندارییەتی ڕاستەوخۆوە یاخود کۆنتڕۆڵکردنی پەخشکردنەکان. ئەوان زۆربەی سیاسەتمەدارەکانمان کۆنتڕۆڵ دەکەن چونکە هەر ئەوان دەرامەتی هەڵمەتەکانیان دەدەن، یاخود لەڕێگای دامەزراوەکانیان یان لەڕێگای کەرتی تایبەتی کە لەدامەزراوەکان هەیانە. ئەوان هەڵنەبژێردراون و لەژێر یاسای سنووردار کار ناکەن و وەڵامی هیچ کەسێکیش نادەنەوە، وە هەر ئەوانن کە لە لوتکەی ئیمپڕاتۆریەتەکەدان، ناتوانیت بڕیاربدەیت کە ئایا کەسەکە کار بۆ دامەزراوەیەکی ئەهلی دەکات یاخود حکومەت چونکە هەمیشە بەرەو پێشەوە و دواوە دەڕۆن. کابرایەکت هەیە کە ماوەیەک سەرۆکی کۆمپانیایەکی گەورەی وەکو Haliburton، بەڵام ماوەیەکی تر جێگری سەرۆک کۆماری ئەمریکایە یاخود سەرۆکە لە بازرگانیکردنی نەوتددا. ئەمە بۆ هەردووک لە دیموکڕات و کۆماریخوازەکان ڕاستە لەناو ئۆفیسی سەرۆک کۆماریدا، هەمیشە بەرەو پێشەوە و دواوە دەڕۆن بەناو دەرگا خولاوەکەدا. حکومەتەکەمان زۆربەی کات ونە و سیاسەتەکانی لەلایەن دامەزراوەکانەوە جێبەجێ دەکرێن لە ئاستێک یاخود زیاتر. بۆیە سیاسەتەکانی حوکومەت لەلایەن کۆرپۆراتۆکڕەسیەوە دروست دەکرێن و پێشکەشی حکومەت دەکرێن دواتر دەبن بە سیاسەتی حکومەتی. ئەمە پەیوەندیەکی زۆر خۆش و سەرنجڕاکێشە! ئەمە شتێکی وەکو پلان گێڕی نییە، ئەم خەڵکانە پێویستیان بەوە نییە بچن بۆ لای یەکتر و پلان دابنێن بەیەکەوە، بەڵکو هەموویان لەژێر یەک گریمانەی سەرەکی کاردەکەن. ئەویش ئەوەیە کە بەهای داهات بگەیەنە ئەوپەڕی بەبێ گوێدان بە تێچووە کۆمەڵایەتیەکان و ژینگەیەکان.\nکۆتایی بەشی دووەم


سەیدسادق گەیشتنی بە نایاب مسۆگەر کردووە و شەڕی پلیتی دووەمیش لە نێوان شەقڵاوە و ئاڵتون کۆپری دەبێت\nبە ئەنجامدانی دوو یاری ئەمڕۆ چوار گۆشەی زێڕینی خولی یانە پلە یەکەکانی کوردستان کۆتایی دێت، لەیاری یەکەمدا کەلە سلێمانی ئەنجام دەدرێت، یانەی شەقڵاوە دەبێتە میوانی یانەی سەیدسادق، لەشارۆچکەی کۆیەیش یانەی ئاڵتون کۆپری دەبێتە میوانی یانەی کۆیە، گەڕی ڕابردوو سەیدسادق گەیشتە خولی نایاب، ئەمڕۆ لەنێوان شەقڵاوە و ئاڵتون کۆپریش یەکێکیان دەگەنە ڕیزی نایابی کوردستان.\nلەسەر یاریگەی فەرماندەیی لەسلێمانی، یانەی شەقڵاوە کە لە ٥ یاریدا ٨ خاڵی هەیە لە پلەی دووەم دێت، دەبێتە میوانی یانەی سەیدسادق، کە گەیشتنی بە خولی نایاب بۆ وەرزی داهاتوو مسۆگەر کردووە، لەو یارییەدا شەقڵاوە پێویستی بەیەکسان بوون هەیە بۆ ئەوەی بەفەرمی بگاتە خولی نایابی کوردستان، سەیدسادقیش گەرەکیەتی ببێتە پاڵەوانی خولەکە بە بردنەوە کۆتایی بە خولەکە بهێنێت.\nبۆیە ئەم یارییە دوو گرنگی بۆ شەقڵاوە هەیە، ڕکەبەری لەسەر گەیشتن بە خولی نایاب و دووەمیش بە بردنەوەی لەو یاریەدا دەبێتە پاڵەوانی خولەکە، بەگوتەی بەرپرسانی فیدراسیۆنی تۆپی پێی کوردستانیش دوای تەواو بونی هەردوو خولی نایاب و پلەیەک لەمەڕاسیمێکی تایبەتدا خەڵاتەکانی هەردوو خولەکە دابەش دەکڕێن.\nئاڵتون کۆپری دەبێتە میوانی کۆیە\nلەیاری دووەمیشدا یانەی ئاڵتون کۆپری دەبێتە میوانی یانەی کۆیە، کۆیە کە لە پلەی کۆتایی ڕیزبەندی دێت و بی هیوا بووە لەسەرکەوتن بۆ خولی نایاب، یانەی ئاڵتون کۆپریش کە ٥ خاڵی هەیەو لە پلەی سێیەم دێت، پێویستی بەوە هەیە بە جیاوازی ٣ گۆڵ ئەو یارییە بباتەوە بەو مەرجەی شەقڵاوە لەگەڵ سەیدساق بدۆڕێت، بەو شێوەیە ئاڵتون کۆپری دەگاتە ڕیزی خولی نایابی کوردستان.\nخولی یانە پلە یەکەکانی کوردستان، بە بەشداری ١٢ یانە بەڕێوەچوو، یانەکان بەسەر دوو کۆمەڵەدا دابەشکرابوون، لە کۆمەڵەیەی یانەکانی سلێمانی و کەرکووک، هەردوو یانەی سەیدسادق و ئاڵتون کۆپری گەیشتنە چوارگۆشەی زێڕین، یانەی خانەقین دابەزی بۆ ڕیزی یانە پلە دووەکان، لە کۆمەڵەی یانەکانی هەولێر و دهۆکیش یانەکانی شەقڵاوە و کۆیە گەیشتونەتە چوارگۆشەی زێڕین، یانەی ئاسۆ لەو کۆمەڵەیە دابەزیوە.\n١-سەیدسادق ٥ یاری ٩ خاڵ\n٢- شەقڵاوە ٥ یاری ٨ خاڵ\n٣- ئاڵتون کۆپری ٥ یاری ٥ خاڵ\n٤- کۆیە ٥ یاری ٣ خاڵ\nدواترین دەستکاریکردن لەسەر چوار شەممە, 21 نیسان 2021 09:33


لاوێكی كوردی خەڵكی شاری سەقز بە تەقەی هێزە چەكدارەكانی ئێران كوژرا – زاگرۆس پۆست\nماڵەوە / کوردستان / لاوێكی كوردی خەڵكی شاری سەقز بە تەقەی هێزە چەكدارەكانی ئێران كوژرا\nلاوێكی كوردی خەڵكی شاری سەقز بە تەقەی هێزە چەكدارەكانی ئێران كوژرا\nشه‌ممه 11 نیسان 2015\tکوردستان, مافی مرۆڤ, هەواڵ 147 جار خوێنراوه‌ته‌وه\nتەقیەی راستەوخۆی هێزە ئینتزامییەكان لە لاوێكی تەمەن 20 ساَەی كوردی خەڵكی شاری سەقز، مەرگی ئەو لاوەی لێكەوتوە.\nبە پێی راپۆرتی ناوەندی بەرگریكارانی مافی مرۆڤی كوردستان، “ئەبوبەكر” كوڕی ئیبراهیم رۆژی پێنجشەممە 20ی مانگی خاكەلێوە لە جادەی نێوان سەقز_دیواندەرە بە هۆی تەقەی هێزە ئینتزامییەكانی پاسگاكەوە ئەو گوللەیەك بەر سەری كەوتووە و دەستبەجێ گیانی لەدەستداوە.\nهەندێ لە راپۆرتەكان باس لەوە دەكەن كە هێزە ئینتزامییەكان شۆفیری ئۆتۆمبیلەكە گوێ بە بڕیاری راوەستان نەداوە، بەڵام ئەو كەسانەی كە لەگەڵ لاوە كوژراوەكە بوون وەكوو شایەتحاڵ ئەو ئیدعایەیان رەت كردووەتەوە. ئەمەش لەحاڵێكدایە كە ئەو مەئمورەی كە تەقەی كردووە، كەسێك بە ناوی “سەروان رەحمانی” بەرپرسی پاسگای ئێرانشا بووە، بەڵام دوای ئەو رووداوە تەنانەت دەستگیر و لێپرسینەوەشی لێ نەكراوە.\nجێگای باسە، تەقەی راستەوخۆی هێزە نیزامییەكان لە هاوڵاتییان كورد لە سەر جادەكانی رۆژهەڵاتی كوردستان بە بیانووی هەڵگرتنی باری قاچاخ یەكێك لە هۆكارە سەرەكیەكانی كوشتنی هاوڵاتییان دێتە ئەژمار و لە زۆربەی حاڵەتەكانیشدا دەردەكەوێت كە ئەو هاوڵاتییانە هیچ چەشنە كەلوپەلێكی قاچاخیان پێ نەبووە.


ژیانی پێشه‌وا عوسمانی كوڕی عه‌ففان | ماڵپەری قورئانی پیرۆز\nژیانی پێشه‌وا عوسمانی كوڕی عه‌ففان\nئاماده‌كردنی : ئه‌ڵوه‌ند كوێستانی....خه‌لیفه عوسمانی كوڕی عه‌ففان سێیه‌م خه‌لیفه‌ی موسڵمانانه‌و دوای هه‌ریه‌كه له پێشه‌وایان ئه‌بوبه‌كری سدیق و عومه‌ری كوڕی خه‌تاب بۆته خه‌لیفه‌و یه‌كێكه له‌و ده‌كه‌سانه‌ی كه‌هه‌ر له‌دونیا خوای گه‌وره موژده‌ی به‌هه‌شتی پێبه‌خشیون و\nیه‌كێكیشه له‌وانه‌ی له‌سه‌ره‌تاوه باوه‌ڕی به‌پێغه‌مبه‌ری خوا هێناوه‌و له‌خزمایه‌تیشه‌وه پێغه‌مبه‌ری خوا صلی الله علیه وسلم دوو كچی خۆی داوه‌ته پێشه‌وا عوسمان .\nعوسمانی كوڕی عه‌ففان ناوی خۆی عوسمانی كوڕی عه‌ففانی كوڕی ئه‌بی عاسی كوڕی ئومه‌ییه‌ی كوڕی عه‌بدی كوڕی شه‌مسی كوڕی عه‌بدی مه‌نافی كوڕی قوسه‌ی كوڕی كیلابی كوڕی موڕه‌ی كوڕی كه‌عبی كوڕی لوئه‌ی كوڕی غالیبی كوڕی فه‌هری كوڕی مالیكی كوڕی نه‌زری كوڕی كه‌نانه‌ی كوڕی خوزه‌یمه‌ی كوڕی مودریكه‌ی كوڕی موزیری كوڕی نه‌زاری كوڕی مه‌عبه‌دی كوڕی عه‌دنان ه و له‌به‌نی ئومه‌یه‌یه‌و ئه‌وانیش هۆزێكی به‌ده‌سه‌ڵات و ده‌وڵه‌ت و خاوه‌نی پله‌و پایه‌ی ناوچه‌كه بوون، هه‌روه‌ها پێشه‌وا عوسمان ئامۆزای ئه‌بو سوفیانی كوڕی حه‌رب ه كه‌له‌رۆژی رزگاركردنی شاری مه‌ككه موسڵمان بوو، له‌هۆزه‌كه‌ی چه‌ند پشت دوای خۆی له‌گه‌ڵ پێغه‌مبه‌ری خوا یه‌كده‌گرنه‌وه.\nدایكی عوسمانی كوڕی عه‌ففان یه‌كێك له‌هاوه‌ڵه ئافره‌ته‌كان ناسراوه‌و موسڵمان بووه‌و ناوی ئه‌روه‌ی كچی كریزی كوڕی عه‌بدی مه‌نافی كوڕی قوسه‌ی كوڕی كیلابی كوڕی موڕه‌ی كوڕی كه‌عبی كوڕی لوئه‌ی كوڕی غالیبی كوڕی فه‌هری كوڕی مالیكی كوڕی نه‌زری كوڕی كه‌نانه‌ی كوڕی خوزه‌یمه‌ی كوڕی مودریكه‌ی كوڕی موزیری كوڕی نه‌زاری كوڕی مه‌عبه‌دی كوڕی عه‌دنان ه‌و له‌رووی خزمایه‌تیشه‌وه دایكی پێشه‌وا عوسمان كچی پوری پێغه‌مبه‌ری خوایه.\nسه‌رچاوه مێژووییه‌كان باس له‌وه‌ده‌كه‌ن، پێشه‌وا عوسمان له‌شاری مه‌ككه له‌دایك بووه، به‌ڵام هه‌ندێكی تریان پێیان وایه له‌شاری تائیف 47 ساڵ به‌رله‌كۆچی پێغه‌مبه‌ر بۆ شاری مه‌ددینه ، واته له‌ساڵی 577 ی میلادی له‌دایك بووه، له‌سه‌رده‌می به‌رله‌هاتنی ئایینی ئیسلام كه‌سێكی ده‌ست پاك و ده‌وڵه‌مه‌ند بوو، له‌هۆزی قوره‌یشی بوو، به‌پێی سه‌رچاوه مێژووییه‌كان پێشه‌وا عوسمان خوشكێكی هه‌بووه به‌ناوی ئامینه ، دوای ئه‌وه‌ی باوكیان واته عه‌ففان كۆچی دوایی ده‌كات، دایكیان شوو به‌كه‌سێكی تر ده‌كاته‌وه به‌ناوی عوقبه‌ی كوڕی ئه‌بی موعیت و له‌و پیاوه‌دا سێ كوڕو كچێكی هه‌بووه به‌ناوه‌كانی وه‌لیدی كوڕی عوقبه‌و خالیدی كوڕی عوقبه‌و عه‌مری كوڕی عوقبه‌و ئوم كه‌لسومی كچی عوقبه .\nعوسمانی كوڕی عه‌ففان پیاوێكی باڵا مام ناوه‌ند بووه‌و ریشێكی جوان و درێژی هه‌بووه‌و قژی درێژ بووه‌و نێو چاوانێكی جوانی هه‌بووه‌و ره‌نگی سپی بووه.\nعوسمانی كوڕی عه‌ففان له‌پێشینه‌ی ئه‌وانه‌یه كه موسڵمان بوون و ئه‌و كات ته‌مه‌نی له 30 ساڵیدا بووه‌و له‌سه‌ر ده‌ستی پێشه‌وا ئه‌بوبه‌كری سدیق موسڵمان بوو.\nله‌مێژووی ئیسلامیدا پێشه‌وا عوسمان به‌یه‌كه‌م موسڵمان ئه‌ژمار ده‌كرێت كاتێك ڕووی له‌خاكی حه‌به‌شه كردو دواتریش ڕووه‌و شاری مه‌دیینه كۆچی كرد.\nله‌كاتی جه‌نگی به‌در پێشه‌وا عوسمان به‌هۆی نه‌خۆشی هاوسه‌ره‌كه‌ی خاتوو روقییه ، كه‌ده‌كاته كچی پێغه‌مبه‌ری سه‌ردارمان صلی الله علیه وسلم نه‌یتوانی به‌شداری بكات و سه‌ره‌نجامیش خاتوو روقییه له‌ساڵی دووی كۆچی ، كۆچی دوایی كرد، پێشه‌وا عوسمان زۆر غه‌مگین و غه‌مبار بوو بۆ كۆچی هاوسه‌ره به‌ڕێزه‌كه‌ی، به‌ڵام دواتر پێغه‌مبه‌ری خوا صلی الله علیه وسلم كچه‌كه‌ی تری پێدا ئه‌ویش بریتی بوو له ئوم كه‌لسوم ، بۆیه نازناوی خاوه‌نی دوو ڕووناكی به‌پێشه‌وا عوسمان به‌خشرا.\nشمشێره‌كانی پێشه‌وا عوسمان\nپێغه‌مبه‌ری خوا زۆر متمانه‌ی به‌پێشه‌وا عوسمان بوو، خۆشی ده‌ویست و ڕێزی ده‌گرت، پێشه‌واش كه‌سێكی زۆر ڕه‌وشت به‌رز بوو، هه‌موو سه‌روه‌ته‌كه‌ی خستبووه خزمه‌تی ئایینی ئیسلام و سه‌ركه‌وتنه‌كانی هه‌ربۆیه موژده‌ی به‌هه‌شتی پێدرابوو، هه‌روه‌ها هه‌واڵیشی پێدرابوو كه‌ئه‌و به‌شه‌هیدییه‌وه دونیا جێده‌هێڵێت.\nزۆرجار له‌مێژووی ئیسلامیدا له‌باشی پێشه‌وا عوسمان باس له‌تایبه‌تمه‌ندییه‌كانی كراوه، وه‌ك به‌خشین و فیداكاری و ده‌ستكراوه‌یی و چه‌ندین خه‌سڵه‌تی تر، به‌ڵام زۆرێك له‌و سوپایانه‌ی كه‌به‌ڕێده‌خران بۆ بڵاوكردنه‌وه‌ی ئایینی ئیسلام، پێشه‌وا عوسمان ته‌واوی پێداویستییه‌كانی ده‌گرته ئه‌ستۆی خۆی و له‌وكاته‌ی موسڵمانه‌كان پێویستیان به‌بیرێكی ئاو هه‌بوو، ئه‌و به بڕی 20 هه‌زار درهه‌م بیرێكی ئاوی له‌هاوڵاتییه‌كی جوله‌كه كڕی و پێشكه‌شی موسڵمانانی كرد و دواتریش مزگه‌وتی پێغه‌مبه‌ری خوای له‌شاری مه‌دیینه فراوان كرد.\nئه‌و بیره‌ی پێشه‌وا عوسمان بۆ موسڵمانانی كڕی\nپێشه‌وا عوسمان له‌ته‌مه‌نی 68 ساڵیه‌وه به‌یعه‌تی پێدراو بووه خه‌لیفه‌ی سێیه‌می موسڵمانان، ئه‌وه‌ش له‌دوای ئه‌وه بوو كه‌خه‌لیفه‌ی دووه‌م عومه‌ری كوڕی خه‌تتاب برینداركرابوو، له‌سه‌ره مه‌رگی نزیك ده‌بوویه‌وه، بۆیه لێژنه‌یه‌كی پێكهێنا بۆ ئه‌وه‌ی له‌ماوه‌ی سێ رۆژدا یه‌كێك له شه‌ش كه‌س كه‌ده‌ستنیشانی كردبوو بۆ خه‌لافه‌ت یه‌كلایی بكرێته‌وه، ئه‌وانیش بریتی بوون له عه‌لی كوڕی ئه‌بی تاڵیب و عوسمانی كوڕی عه‌ففان و عه‌بدولره‌حمانی كوڕی عه‌وف و سه‌عدی كوڕی ئه‌بی وه‌قاس و زوبه‌یری كوڕی عه‌وام و ته‌ڵحه‌ی كوڕی عوبه‌یدولڵا .\nبه‌پێی سه‌رچاوه مێژووییه‌كان مه‌سه‌له‌ی ده‌ستنیشان كردنی پێشه‌وا عوسمان بۆ خه‌لافه‌ت به‌قۆناغێكی هه‌ستیاردا گوزه‌ری كردووه، ته‌نانه‌ت له‌شێوه‌ی هه‌ڵبژاردنێكی گشتی بووه، به‌ڵام به‌شێوه‌ی پرس و رای ئه‌وكات بووه، ته‌نانه‌ت ئه‌وه باس كراوه كه‌لێژنه‌ی تایبه‌تمه‌ند بۆ ده‌ستنیشان كردنی خه‌لیفه‌ی موسڵمانان پرسی به‌به‌نده‌و منداڵانی شاركردووه، ئه‌مه بێجگه له‌ئافره‌تان و پیاوانی شار، دوای سێ رۆژ زۆرینه‌ی هاوڵاتیان عوسمانی كوڕی عه‌ففان یان به‌لاوه په‌سه‌ند بوو بۆ خه‌لافه‌ت.\nوه‌رگرتنی بیرورا بۆ دانانی خه‌لیفه بۆ موسڵمانان\nدوای ئه‌وه‌ی پێشه‌وا عوسمان به‌شێوه‌یه‌كی ره‌سمی كرایه خه‌لیفه‌ی موسڵمانان ڕووبه‌ڕووی دوو گرفت بوویه‌وه، یه‌كێكیان بریتی بوو له‌ئه‌نجوومه‌نی شورا، پێشه‌وا عومه‌ر پێی راگه‌یاندبوو، ئه‌نجوومه‌نه‌كه نه‌كاته دامه‌زراوه‌ی شورا، چونكه ئه‌وانه‌ی پاڵێوراوبوون بۆ خه‌لافه‌ت راسته‌وخۆ ده‌بنه ڕاوێژكاری خه‌لیفه‌و هاریكاری ده‌بن له‌كاره‌كه‌یدا.\nدووه‌م گرفتیش نه‌رم و نیانی خه‌لیفه عوسمان بوو، ئه‌وه‌ش بووه هۆی ئه‌وه‌ی ئه‌مه‌وییه‌كان ئه‌و هه‌له بقۆزنه‌وه‌و بۆ به‌رژه‌وه‌ندی تایبه‌تی خۆیان به‌كاریبهێنن.\nهێزی موسڵمانه‌كان له‌سه‌رده‌می خه‌لافه‌تی پێشه‌وا عوسمانی كوڕی عه‌ففان\nگرنگترین كارێك له‌سه‌رده‌می خه‌لافه‌تی پێشه‌وا عوسمان ڕوویدا، كۆكردنه‌وه‌ی هه‌موو قورئانی پیرۆز بوو له‌كتێبێك و نووسینه‌وه‌ی چه‌ند به‌رگێكی بوو، دواتریش به‌ڕێگه‌ی نوێنه‌رانی تایبه‌ت بۆ ووڵاتانی ئه‌و سای ئیسلامی نێردران و ئێستاش ئه‌و قورئانه‌ی كه‌ئێمه له‌سه‌ری ده‌خوێنینه‌وه به‌ناوی قورئانی ده‌ستنووسی عوسمان به‌ناوبانگه.\nئه‌مه نووسخه‌ی ئه‌و قورئانه‌یه كه‌پێشه‌وا عوسمانی كوڕی عه‌ففان خۆی نووسیویه‌تییه‌وه\nدوای تێكۆشانی ده‌یان ساڵی له‌پێناو ئایینه‌كه‌ی خوای گه‌وره سه‌ره‌نجام پێشه‌وا عوسمانی كوڕی عه‌ففان له‌ته‌مه‌نی 82 ساڵیداو له‌ساڵی 35 ی كۆچی له‌ناو ماڵه‌كه‌ی خۆیدا به‌ده‌ستی كه‌سانێكی دوور له‌ئایین و ڕه‌وشت شه‌هیدكراو پاشان له‌گۆڕستانی به‌قیع به‌خاك سپێردرا.


ھۆڵەندا ڕۆڵی پێشمەرگە بەرز دەنرخێنێت\n2017-01-10 [07:57 AM]\nئێوارەی ئەمڕۆ "نێچیرڤان بارزانی" سەرۆک وەزیرانی ھەرێمی کوردستان، پێشوازی لە خاتوو "لیلیان پلۆومەن" وەزیری پەرەپێدان و ھاوکاری و بازرگانیی نێودەوڵەتیی ھۆڵەندا و شاندێکی دیپلۆماسیی یاوەری کرد.\nلە دیدارێکدا خاتوو پلۆومەن خۆشحاڵیی خۆی بە سەردانی ھەرێمی کوردستان دەربڕی و سوپاسی پێشمەرگەی کرد کە قوربانییەکی زۆری بەخشی بۆ ئازادکردنی ناوچە جیاوازەکان لە دەستی تیرۆر و بەرگریکردن لە بنەما مرۆییەکان و پاراستنی مرۆڤایەتی کە ھەموو جیھان ئەو قوربانیدانەی پێشمەرگە بەرز دەنرخێنێت، ھەروەھا سوپاسی خەڵک و حکوومەتی ھەرێمی کوردستانیشی کرد کە لە ڕووبەڕووبوونەوەی تیرۆردا خۆڕاگر بوون و سەرەڕای بارودۆخێکی سەختی ئابووری، پێشوازییان لە ژمارەیەکی یەکجار زۆری ئاوارە و پەنابەرانی دەستی تیرۆر کردووە و یارمەتی و خزمەتگوزاریی پێویستیان پێشکەش کردوون.\nلە بەشێکی دیکەی قسەکانیدا جەختی لە چارەسەرکردنی کەموکوڕییەکانی ناو کەمپی ئاوارەکان کردەوە و بەپێویستی زانی کۆمەڵگەی نێودەوڵەتی بە ڕێگە جیاوازەکان ھاوکاریی زیاتر پێشکەش بە ئاوارەکان بکات، ھەروەھا قۆناغی دوای ئازادکرنەوەی مووسڵ و گەڕانەوەی متمانە بۆ پێکھاتە جیاوازەکانی دەڤەرەکە و دابینکردن و پاراستنی ئاسایش و ئاوەدانکردنەوەی ناوچەکەی، دووپات کردەوە. ئامادەییی وڵاتەکەیشی بۆ ھاوکارییکردنی حکوومەتی ھەرێمی کوردستان بۆ ڕووبەڕووبوونەوەی ئەو قەیرانە داراییەی بەرۆکی ھەرێمی گرتووە، نیشان دا.\nلای خۆیەوە سەرۆک وەزیرانی ھەرێمیکوردستان سوپاسی ئەو سەردانە و تێبینی و بۆچوونەکانی بەڕێزیانی کرد و دڵنیای کردەوە کە حکوومەتی ھەرێمی کوردستان بەردەوام دەبێت لە ھاوکاریکردنی ئاوارە و پەنابەرانی دەستی تیرۆر.\nدووپاتیشی کردەوە کە حکوومەتی ھەرێم بۆ ھەر گۆڕانکاری و پێشوەچوونێکی سەردەمیانە ئامادەیە بەشێوەیەک لە بەرژەوەندیی خەڵکی ھەرێمی کوردستاندا بێت. لەمبارەیەشەوە ئاشکرایکرد کە ھەرێمی کوردستان دەتوانێت سوود لە پسپۆڕی و ئەزموونی ھۆڵەندا وەرگرێت و بۆ ئەو مەبەستەش ھەردوولا دەتوانن لێژنەی تایبەتمەند دروست بکەن. داوایشی کرد ھۆڵەندا لەسەر ئاستی نێودەوڵەتی ڕۆڵی خۆی ببینێت تا لەو بارودۆخە سەختەدا کۆمەڵگەی نێودەوڵەتی ھاوکاریی ھەرێمی کوردستان بکات.\nئەم هەواڵە 3247جار خوێندراوەتەوە


كوردى/ kurmancî/عربي / English - LFU\nلەبەرواری (22_4_ 2021) ڕۆژی پێنجشەممە بەئامادەبونی سەرۆکی بەشی یاسا (م. شوان دلاوەر)، قوتابیانی قۆناغی چوارەمی بەشی یاسا لەبابەتی (یاسای بنەماکانی دادگاییکردنی سزایی) دادگاییکردنێکی گریمانەییان ئەنجامدا ، کەتیایدا تاوانێکی کوشتنی ئافرەتێک بابەتی دادگاییکردنەکە بوو، وەدوای بەڕێوەچونی دادگاییکردنەکە و ڕاهێنانی قوتابیان لەسەری، چەندین پرسیار و وەڵام خرانەڕوو، جێی باسە ئەم بابەتە کردەییە بەسەرپەرشتی پڕۆفیسۆری یاریدەدەر دکتۆر سامان عبداللە بەڕێوەچوو.\nRoja Pencşemê ku dikev e 22-4-2021,\nBi amedbûna seroka beşê Yasa\nMamosta şiwn dilwar Û xwendekarên qonaxa çaremîn ya beşa yasa derbarê bendên yasayî yên dadgerîkirdinin cezeyî mînakek encam dan,\nMînakek bi tometbara kuştina jinekî hate encam dan ,\nHer wiha paş dawî bûna mînaka dadwerî ê wî tometbarî ku bi kuştina wê jinê hate encam dan,\npirfîsor diktor saman abdûllah dest bi perwerdên xwendekaran kir ji bo fêrbouna pirsiyaran û bersivan li hev bikin derbarê mînaka dadwerî Ku ew xwenekaran gihîştandin asta diyalogî.\nفي تاريخ ٢٢-٤-٢٠٢١ المصادف يوم الخميس الماضي بحضور رئيس قسم القانون الأستاذ شوان دلاور و طلاب السنة الرابعة من قسم القانون تم مناقشتهم بموضوع بنود القوانين التشريعية الجزائية و قاموا بأداء حكم تجريبي للمتهم الدي قتل امرأة و بعد انتهاء الحكم التجريبي قام مساعد البروفيسور الدكتور سلمان عبد الله بتدريب الطلبة حول كيفية صياغة الأسئلة وتلقي الإجابات من بعضهم البعض حول ذلك الحكم التجريبي مما ساعدهم في تبادل الحوار حول ذلك الموضوع.\nOn Thursday( 22-4-2021) with the presence of the head of the Law Department (M. Shwan Delawar, a fourth-year law student, conducted a hypothetical trial on the subject of the penal trial, in which a crime of killing a woman was the subject of trial, and after the trial was conducted and students were trained, many questions and answers were asked.


وەزارەتی دەرەوەی ئەمریکا رایگەیاند کە کەڵک وەرگرتن لە توندووتیژی دژ بە خۆپیشاندەران لە ئێران و هەروەها پێشێلکردنی مافی ئازادی رادەربڕینی شارۆمەندان لە لایەن کۆماری ئیسلامی ئێرانەوە ئیدانە دەکەین.\nهەروەها وتەبێژێکی وەزارەتی دەرەوەی ئەمریکا لە درێژەی وتەکانیدا باسی لەوە کرد ئێمە شایەتی ئەوەین کە خۆپیشاندەران زۆر چاو نەترسانە بە گران بوونی نرخی کەل و پەل، خواردەمەنی وکەمبوونی ئاو و کارەبا، داوا لە حکومەتی ئێران دەکەن کە وڵامی داخوازییەکانیان بدەنەوە.\nوەزارەتی دەرەوەی ئەمریکا لە کاردانەوەی راپۆڕت و هەواڵەکان کە باسی لەوە کرد کە سەرکووت کردنی خۆپیشاندەران لە لایەن هێزە ئەمنییەکانی کۆماری ئیسلامی ئێران لە رێگای تەقەی راستەوخۆ لە خۆپیشاندەران جێگای نیگەرانی ئێمەیە و ئاماژەی بەوەدا کە وڵاتە یەکگرتووەکانی ئەمریکا جارێکی دیکە کەڵک وەرگرتن لە توندووتیژی دژ بە خۆپیشاندەران لە ئێران ئیدانە دەکەن.\nشایانی باسە کە ناڕەزایەتییەکانی چەند حەفتەی رابردوو لە پارێزگای خوزستان دەستیپێکرد و دواتر زۆربەی شارەکان و پارێزگاکانی ئێرانی گرتەوە.\nیەکەم کاردانەوەی فەرمی ئەمریکا سەبارەت بە خۆپیشاندانەکان لە ئێران، رۆژی یەکشەممە رێکەوتی ٢٥ی گوڵانی ساڵی ١٤٠١ی هەتاوی بوو کە نێد پرایس وتەبێژی وەزارەتی دەرەوەی ئەمریکا لە ماڵپەری تویتێرەکەی خۆیدا باسی لێکردبوو.


5372 جار بینراوە| لەرێکەوتى : 2013-04-20\nهاوكارى به‌رپرسیاریه‌تی كۆمه‌ڵایه‌تی: پابه‌ندبوونێكى ره‌وشتى (خۆبه‌خشیه) كۆمپانیاكانی كه‌رتی تایبه‌ته له په‌یوه‌ند به‌فه‌رمانبه‌ره‌كانی به‌تایبه‌تى و ئه‌ندامانى كۆمه‌ڵگا به‌گشتی بۆ چاككردنی باری ژیانیان له رێگه‌ى پێشكه‌ش كردنى خزمه‌تگوزارى ئابورى به كۆمه‌ڵگا.\nله‌م پێناسه‌یه‌وه تێده‌گه‌ین كه پێویسته كۆمپانیاكانى كه‌رتى تایبه‌ت پابه‌ندبن به‌رامبه‌ر به كۆمه‌ڵگا به‌ره‌چاوكردنی به‌ها كۆمه‌ڵایه‌تیه‌كان، هه‌ندێك له پسپۆران ئاماژه به‌وه ده‌كه‌ن كه به‌رنامه‌كانى خزمه‌تكردنی كۆمه‌ڵگا له رێگه‌ى كۆمپانیاكانه‌وه كارێكی ئاره‌زومه‌ندانه نیه به‌ڵكو ئه‌ركێكه نیشانده‌رى ئاستى ئینتیماى كۆمپانیاكه بۆ ئه‌و وڵاته‌یه‌كه كاری تێدا ده‌كات .\nپیاوانی كار وا ده‌ڕواننه چه‌مكى به‌رپرسیاریه‌تی كۆمه‌ڵایه‌تی له‌ناو كۆمپانیاكانیان، كه بیرۆكه‌یه‌كی نوێیه و له‌هامان كاتدا له گۆڕان و پێشكه‌وتن دایه و په‌یوه‌ندی راسته‌وخۆی هه‌یه به پێشكه‌وتنی به‌رده‌وام، بۆیه كۆمپانیاكان پابه‌ند ده‌كات به ئه‌نجامدانی كاری به‌رپرسیاریه‌تی كۆمه‌ڵایه‌تی له‌پاڵ ئه‌و قازانجانه‌ى كه كۆمپانیاكه به‌ده‌ستى ده‌هێنێت، له رێگای گرنگی دان به ژینگه و به‌شداریكردن له بوژانه‌وه‌ی بوراى ئابووری و كۆمه‌ڵایه‌تی .


28/4/2020 10:29 AM\nپێگەی نێودەوڵەتی توركیا\nئەحمەد داواد ئۆغڵو زۆرجار لەنێو دنیای سیاسەتدا بە كسنجەری توركیا ناسراوە، بەدەر لەوەی رۆژگارێك پۆستی باڵای هەبووە هەم لە حكومەت و هەم لە حزبەكەی ئەردوغان. بەم دواییانە بەهۆی سیاسەتی تاكڕەوی و دیكتاتۆرانەی ئەردۆغانەوە لە حزب و حكومەت دوور كەوتەوە و ئێستا سەرقاڵی كاری سیاسییە و لەگەڵ دەستەیەكدا سەرقاڵی دروستكردنی حزبێكە.\nئەم كتێبە یەكێكە لە بەرهەمەكانی ئەم نوسەرە بەیەكێ لە كتێبە قووڵەكانی دنیای سیاسەت دادەنرێ، كە شیكاری دۆخی سیاسی توركیا و چۆنێتی هەڵكەوتەی توركیا و ستراتیژی قووڵ و گەلێك بابەتی دیكەی دنیای سیاسەت شیكار دەكات.\nئەم بەرهەمە هەوڵی داوە لە قووڵایی ستراتیژی وەك بەرچاوترین ئاستی زانایی، لە نێو هاوسەنگیی بەرپرسیارێتیی ئەخلاقی و زانستیدا بكۆڵێتەوە. سەبارەت بە وردەكارییەكانی قووڵایی مێژوویی و وشیاریی هەبوونی ئەم بەسەرهاتە تەواوە كە وەك زنجیرەیەك وایە، بەنیازین لە قۆناغی داهاتوودا هەندێ بڕگە و بابەت پێشكەش بەو خوێنەرانە بكەین كە لامان وایە پێكەوە لە ڕووبارێكداین.\nلەگەڵ ئەوەی كەموكووڕی و لاوازییەكانی ئەم بەرهەمە لە ڕووی بەرپرسیارێتییەوە هی تاكە كەسێكە، ئەو بانگەوازەی دەیكات یاخود لە ڕوانگەی بوونی بەهاوە، گەر هەیبێت، بەرهەمی فەزایەكی كولتووریی بێ ناوی دەرخەری بەسەرهاتی نەوەیەكە لە نێو ڕووبارێكی هاوبەشدا. هەر لە بەر ئەم هۆكارەشە كە نووسەری بەرهەمەكە پێش هەموو شت بە گەرمی سپاسی مامۆستاكانی خۆی كە بەردەوامیی مێژوویی ئەم فەزا كولتوورییەیان دەستەبەر كردووە و بنەماڵە و هاوڕێكانی كە بە ڕووگە و ڕەنگە جیاوازەكانییەوە بەشدارییان لەم فەزا كولتوورییەدا كردووە، دەكات.\nقووڵایی ستراتیژی. كتێبێكی قەبارە ئەستوورە و نووسەر و وەرگێڕان وریا غەفووری وەریگێڕاوەتە سەر زمانی كوردی. وریا غەفووری وەرگێڕی بەسەلیقە و بەتوانا چەندین بەرهەمی وەرگێڕاوە بۆ كوردی و چەندین بەرهەمی دیكەشی لە كرمانجییەوە گۆڕیوە بۆ سۆرانی. لەوانە بەرهەمەكانی حەلیم یوسف و چەند بەرهەمێكی جاندۆست و ...\nئەم بەرهەمەشی لە بڵاوكراوەكانی دەزگای ڕۆشنبیریی جەمال عیرفان


ساڵیادی لەدایک بوونی رێبەر ئاپۆ و ساڵیادی دامەزراندنی پژاک پیرۆز کرا – پەژاک\n1343 جار بینراوە\nپارتی ژیانی ئازادی کوردستان – پژاک، لە سەر چیا سەربەرزەکانی کوردستان، ٧٣هەمین ساڵیادی لەدایک بوونی ڕێبەر ئاپۆ و ١٨دەهەمین ساڵیادی دامەزراندنی پەژاکیان بە مەراسمێکی شکۆدار بە جۆش و خرۆشێکی مەزنەوە پیرۆز کرد.\nمەراسیمەکە سەرەتا بە خولەکێک ڕێز گرتن بۆ ڕۆحی پاکی شەهیدان دەستی پێکرد و بە کۆمەڵێک بەرهەمی رەنگینی گەریلا رازێندرایەوە. سەرەتای مەراسیمەکە بە نەمام چاندن دەستپێدەکات و نەمام چاندن کە لەم ڕۆژەدا خاوەن گرنگیەکی زۆرە و نیشانەی ئاوا کردنی ژیانێکی نوێ و بە واتای گەڕانەوەی مرۆڤ بۆ ئامێزی سرووشتە بە باشی لە لایەن گەریلاکانەوە بەڕێوە چوو و هەر گەریلایەک هەست و سۆزی خۆی بۆ ئەم رۆژە دەربڕیوە و سۆز و پەیمانی خۆ بۆ ئازادی جەستەیی ڕێبەر ئاپۆ و بەهێز کردنی خەباتی پەژاک دووپات کردوەتەوە.\nلەبەردەوامی مەراسیمەکەدا زیلان ڤەژین هاوسەرۆکی پەژاک سەبارەت بە گرینگی ئەم ڕۆژە قسەی کرد و رایگەیاند؛ ٤ی نیسان رۆژی لەدایکبوونی ڕێبەر ئاپۆیە، هاوکات لەم رۆژەدا پەژاک لە ڕۆژهەڵاتی کوردستان و یەپەژە لە ڕۆژئاوای کوردستان دامەزراون. بەم بۆنەیەوە ٤ی نیسان لەسەرەتا لەرێبەر ئاپۆ، شەهیدانی رێگای ئازادی، دایکی شەهیدان، دایکانی ئاشتی، گەلانی ئێران و گەلی کورد لەرۆژهەڵاتی کوردستان، هەڤاڵان و بەرخودێرانی زیندان، دۆستانی کورد و سەرجەم کادیر و لایەنگرانی پژاک پیرۆز دەکەم. ئەم رۆژە، رۆژی ژیانەوەی گەلی کوردی ئازاد و مرۆڤایەتییە. ڕێبەر ئاپۆ لە بەرگرینامەکانی خۆی دا گووتویەتی کە پەژاک لە سەر چیاکانی زاگرۆس و تۆروس دەتوانێ ببێت بە هێمای ئازادی و ئاشتی بۆ گەلانی ئەو جوگرافیایە. بۆیە پژاک ئەمڕۆ لەو پێناوەدا پەرە بە تێکۆشانی دەدات.\nزیلان ڤەژین لە بەردەوامی قسەکانی دا سەرنجی ڕاکێشا سەر ئەوەی کە هەر پارتێک کە فکر و فەلسەفەی ڕێبەر ئاپۆ بۆخۆی بە بنەما بگرێت بێگومان سەرکەوتن مسۆگەر دەکات. خەباتی پەژاک لە ماکۆ هەتا لۆرستان و لە ناو زیندانەکان دا بە پێشەنگایەتی هەڤال شیرین عەلەمهولی و هەڤاڵانی کە ئەمڕۆ لە شەخسی هەڤال زەینەب جەلالیان دا بەردەوام دەکات، ئیرادە و هێزیکی نوێی بەخشی بە گەلی کورد و گەلانی ئازادیخواز.\nزیلان ڤەژین لە کۆتایی دا تێکۆشانی گەل و گەریلای لە ساڵی ٢٧٢١ بە بێر هێناوە و سۆزی ئازادی ڕێبەر ئاپۆ و کوردستانی دووپات کردەوە و جارێکی دیکە ٤ی نیسانی لەگەل و گەریلا پیرۆز کرد.\nلە بەردەوامی مەراسمەکەدا گەریلاکان بە شانۆ، کۆڕی گۆرانی و هەڵپەڕکێی مەراسیمەکەیان رازاندەوە و هەر کۆڕێک بە نۆبەی خۆی پەیامێکی بەنرخی بۆ ئەم ڕۆژە دەربڕیوە. دواتر گەریلاکان بە هەڵپەڕکێ مەراسیمەکەیان رازاندوەتەوە و بە گۆڤەندگێڕان کۆتایی بە مەراسیمەکە هاتووە.\nئاگری زەردەشت گەشە دەکا


په‌یامنێرانی بێسنوور: ئێران مه‌ترسیداره بۆ رۆژنامه‌نووسان – زاگرۆس پۆست\nماڵەوە / ئێران / په‌یامنێرانی بێسنوور: ئێران مه‌ترسیداره بۆ رۆژنامه‌نووسان\nپه‌یامنێرانی بێسنوور: ئێران مه‌ترسیداره بۆ رۆژنامه‌نووسان\nهه‌ینی 20 كانونی یه‌كه‌م 2013\tئێران, مافی مرۆڤ, هەواڵ 57 جار خوێنراوه‌ته‌وه\nرێكخراوی په‌یامنێرانی بێسنوور له راپۆرتێكی نوێدا رایگه‌یاند، كۆماری ئیسلامی له ریزی پێنج وڵاته مه‌ترسیداره‌كه‌یه بۆ دۆخی رۆژنامه نووسان.\nرێكخراوه‌كه ئاماژە بەوە دەكات له ئێستادا 71 رۆژنامه‌نووسی ئێرانی له زیندانه‌كانی ئێراندان و سه‌ره‌ڕای به‌ڵێنه‌كانی رووحانی بۆ ئازاد كردنیان، ئه‌و رۆژنامه‌نووسانه له به‌ندیخانه ماونه‌ته‌وه.\nله به‌شێكی تری راپۆرته‌كه‌دا هاتووه، له سه‌ره‌تای ساڵی 2013 تا ئێستا 76 رۆژنامه‌نووس له ئێران ده‌ستگیركراون و 12 رۆژنامه و گۆڤاریش داخراون.\nله راپۆرته‌كه‌ی په‌یامنێرانی بێسنووردا ره‌خنه له حه‌سه‌نی رۆحانی گیراوه‌و كه پاشگه‌ز بووه‌ته‌وه له‌و به‌ڵێنیانه‌ی كه له كاتی بانگه‌شه‌ی هه‌ڵبژاردنه‌كاندا دابووی.\nله لایه‌كی تره‌وه لێژنه‌ی به‌رگری له مافی رۆژنامه‌نووسان، ساڵی 2013ی وه‌كو ساڵی ڕه‌ش بۆ رۆژنامه‌نووسانی به‌ندكراو ناوبردووه و راشیگه‌یاندوه له‌ئه‌مساڵدا 211 رۆژنامه‌نووس له سه‌ر ئاستی جیهاندا زیندانی كراون، كه نیوه‌ی زیاتری ئه‌و رۆژنامه‌نووسانه خه‌ڵكی وڵاتانی چین و ئێران و توركیان.


ماموستا حه قیقی\nژیان نامە, ماموستا حقیقی\nمامۆستا عه‌بباسى حه‌قیقى ساڵی ۱۹۰۲ ى زایینى له‌گوندى قره‌باغ سه‌ربه ناوچه‌ى بۆکان پێى ناوه ته سه‌ر دنیا.\nبه منداڵی بۆ یه‌که‌م جار له گوندى مه‌رخوزى سه‌ر به شارى سه‌قز چۆته قوتابخانه و له ماڵێش له لاى باوکى ” گلستان” و” بوستان” ى سه‌عدى و ” کیمیاى سعادت” و کتێبگه لى باوی ئه‌و سه‌رده مى خوێندوه ، زۆر به لاوى مامۆستاکه ى ماڵیى واته باوکى له ده س داوه ، ئیتر خۆى ده مێنێ و دایکێکى دڵسۆز و ژیر و ئه‌ویندارى شیعر و هەروەها کتێبخانه یه‌کى ئاخندراو به دیوانى شاعیرانى کورد و فارس. به هۆى خوێندنەوەی زۆرى ئه م دیوانانه\nزه وقى شیعر گوتنى ده بزوێ و له ته مه نى چارده ساڵیدا یه‌که‌م شێعره کانى داده نێ. دایکى بۆ درێژه دان به خوێندن ده‌ى نێرێته گونده‌کانی ئیسکى به‌غدا و باخچه لە شاری بۆکان.\nهاوکلاسه‌کانى لەم قوتابخانانه مامۆستا سه‌ید کا میلى ئیمامى( ئاوات) و خاڵه مینى به رزه نجى بوو۸ه که هه ردووکیان له شاعیرانى گه وره ى کوردن. ئیتر کاتێ ئه‌م سێ لاوه خۆش زه‌وق و خوێن شیرین و سه‌حه‌ت سووکه ده‌که‌ونه لاى یه‌ک به قه‌ولى مامۆستا حه‌قیقى کات و ساتیان له برى خوێندنى سه‌رف و نه‌حو، سه‌رف و مه‌حوى گاڵته و گه‌پ و مووشه‌رعێن ده بێ.\nله ساڵی ۱۹۳۴ دا وه‌ک کارمه‌ند له دایره‌کانى دارایى و دوخانیات له شاره‌کانى بۆکان و مه‌هاباد کار ده‌کات .\nمامۆستا حه‌قیقى چه‌ند کتێبی فارسی به ناوه‌کانی ” گلستان” و” بوستان” ى سه‌عدى و ” کیمیاى سعادت” و ” دیوانی حافظ “به کوردی وه‌رده‌گێرێتوه.\nله ساڵی ۱۹۶۳ له بۆکان خانه نشین ده بێ و باقى ته‌مه‌نى پڕپیت و به‌ره‌که‌تى ۹۴ ساڵه‌ى له‌م شاره ده‌باته سه‌ر تا ۲۶ بەفرانباری ۱۳۷۵ ی هەتاوی واته ۱۲ رۆژ دواى گه‌ڕانه‌وه‌ى له سه‌فه‌رێکى دوومانگه بۆ ئاڵمان و هوله‌ند له نه‌خۆشخانه‌ی شارى بۆکان دڵی ئه‌ویندارى گه‌ل و نیشتمانى مامۆستا حه قیقى له لێدان که‌وت و رۆژى دواتر به به‌شدارى شاعیران و نووسه‌ران و هونه‌رمه‌ندان و خه ڵکى شارى بۆکان و شاره‌کانى ده ورووبه ر له گۆڕستانى شاری بۆکان ته سلیم به خاک کرا.\nلەم مامۆستا پایە بەرزە جگە لە وەرگێڕانی بەرهەمە فارسییەکان دیوانێکی شێعر و دوو بەرهەمی تر بە ناوەکانی کۆڵەکە زێرینە و شەونم جێ ماوە.\nکۆکردنەوە و نووسینی : زانا سەعیدزادە\nاستاد حقیقی ژیان نامەی ناودارانی کورد شیعری ماموستا حقیقی ماموستا حقیقی مامۆستا حەقیقی مشاهیر کرد مشاهیر کورد\nیک دیدگاه برای “ماموستا حه قیقی”\nئه مین می گوید:\nسلام من از مطالب جالب و آموزنده ی شما استفاده ی خود را نمو دم و از شما خیلی خیلی ممنون هستم.


دێری ره‌بان هورمزد 365 ده‌رگای هه‌یه PUKmedia یەکێتیی نیشتمانیی کوردستان\nدێری ره‌بان هورمزد 365 ده‌رگای هه‌یه\nکوردستان 10:00 PM - 2021-09-12\nله ناحیه‌ی ئه‌لقووش له ده‌شتی نه‌ینه‌وا له سنووری پارێزگای موسڵ، دێری ره‌بان هورمزدی كریستیانه‌كان هه‌یه ,ئه‌و دێره 365 ده‌رگای هه‌یه وه‌ك ئاماژه‌یه‌ك بۆ رۆژه‌كانی ساڵ.\nره‌بان هورموزد یه‌كێكه له دێره مێژوویی و به‌ناوبانگه‌كانی جیهانی مه‌سیحییه‌ت كه له نزیكه‌ی ١٥٠٠ ساڵ له‌مه‌و پێش.\nواتا له نێوان ساڵه‌كانی ی٦٢٨_٦٤٨ زایینی بۆ كه‌سایه‌تییه‌كی ئایینی به ناوی "هورموز"د درووستبووه و ده‌كه‌وێته دوو كیلۆمه‌تری شاری ئه‌لقوش.\nهورموزد كه به ڕه‌چه‌ڵه‌ك خه‌ڵكی شاری شیرازه له وڵاتی ئێران،له ته‌مه‌نی بیست ساڵی خانه‌واده‌كه‌ی به جێهێشت و به‌ره‌و ئیسراییل ڕۆیشت و ، گه‌یشته شاری "هالان" له‌وێ له‌گه‌ڵ سێ ڕاهیبی دیكه ئاشنا بوو وله‌گه‌ڵ ئه‌وان به‌ره‌و دێری بارایتا ڕۆیشت به‌ڵام پاش ماوه‌یه‌ك دێری باریتاشی به جێهێشت و له ناو دڵی چیایه‌ك سه‌رقاڵی به جێ گه‌یاندنی ئه‌ركه ئایینییه‌كانی بوو، لێره‌وه له پاش روودانی چه‌ندین رووداو و سه‌فه‌ری جیاواز و مانه‌وه له چه‌ند دێرێك،پاشان به‌ره‌و ره‌بان هورموزد به‌ره‌و چیای ئه‌لقوش ده‌ڕوات و له‌وێ خه‌ڵك زۆر به گه‌رمی پێشوازی لێده‌كه‌ن و گفتی ئه‌وه‌ی پێده‌ده‌ن كه هاوكاری بن بۆ درووستكردنی دێرێك.\nله ساڵی ١٣٩٣ كاتێك تیموری له‌نگ به‌ره‌و ناوچه‌كانی ئێران و میزۆپۆتامیا هێرش ده‌كات، ده‌ستی ئه‌م له‌شكه‌ره خوێنمژه ده‌گاته دێری ره‌بان هورموزد و زۆربه‌ی راهیبه‌كان ده‌كوژرێن و ئه‌وانه‌ی دیكه‌شی ناچار ده‌كرێن دێره‌كه به‌جێ بهێڵن.\nهه‌روه‌ها له سه‌رده‌می "نادر شای ئه‌فشار" هه‌م دیس ئه‌م دێره تووشی په‌لامار و كوشتاری زۆر بووه، به‌ڵام كۆتا چۆل كردن و به جێهیشتنی دێری ره‌بان هورموزد له ساڵی ١٩٦٠ بوو له‌گه‌ڵ شۆڕشی گه‌لی كورد كه بوو به هۆی به‌جێهێشتنی ئه‌م دێره هه‌تا ساڵی ١٩٧٥.\nجگه له گۆڕی ره‌بان هورمزد، ژماره‌یه‌كی زۆر له گۆڕی ره‌به‌نه‌كان له‌ناو دێره‌كه‌دا هه‌ن كه به درێژایی ته‌مه‌نی خۆیان له‌ناو دێره‌كه‌دا خواپه‌رستییان كردووه و هه‌ر له‌وێ مردوون و نێژراون.\nدێر و كه‌نیسه‌كان له ناحیه‌ی ئه‌لقوش له ده‌شتی نه‌ینه‌وا، جگه له شوێنێك بۆ خواپه‌رستیی و نزاكردن، بوونه‌ته شوێنی گرنگی گه‌شتیاریی. ساڵانه ژماره‌یه‌كی زۆر له گه‌شتیارانی ناوخۆی كوردستان و عێراق و ته‌نانه‌ت وڵاتانی ده‌ره‌وش سه‌ردانی ده‌كه‌ن.\nPUKmedia فۆتۆ.. راپۆرت ـ شۆڕش وه‌هبی\nوەزارەتی پێشمەرگە: پەلامارێکی داعش تێکشکێنرا\n11:59 PM - 2021-11-27\nنوسینگەی راگەیاندنی سەعدی پیرە دەنگۆكان رەتدەكاتەوە\n11:53 PM - 2021-11-27\nكوڵەجۆ.. پێشمەرگە پەلامارێكی داعشی تێكشكاند\n11:29 PM - 2021-11-27\nهه‌رێم.. له 24 سه‌عاتدا 3 كه‌س به كۆرۆنا گیانیانله‌ده‌ستداوه\nجیهان 06:13 PM - 2021-11-27 دوو حاڵه‌تی توشبوون به‌كۆرۆنای ئۆمیكرۆن له‌به‌ریتانیا تۆماركرا\n50 رۆژه عیراق بێ ده‌سه‌ڵاتی چاودێری و یاسادانانه\n05:55 PM - 2021-11-27\nدابه‌زاندنی نرخی لیره گه‌شتیاری عیراقی دڵخۆش ده‌كات\n05:24 PM - 2021-11-27\n10:58 AM - 2021-11-27\nئابوری 11:09 AM - 2021-11-27\nکوردستان 10:36 AM - 2021-11-27\nجیهان 10:25 AM - 2021-11-27\nجیهان 08:56 AM - 2021-11-27\nکوردستان 12:56 AM - 2021-11-27\nکوردستان 11:28 PM - 2021-11-26\nکوردستان 10:35 PM - 2021-11-26


لە هەولێر پاڵەوانیەتیی بادمینتۆن بۆ یانەكانی عێراق بەڕێوە چوو\nدوێنێ شەموو لە هۆڵی یانەی ئەكاد لە شارۆكەی عەنكاوە لە شاری هەولێر پاڵەوانیەتیی یانەكانی عێراق بۆ یاریی بادمینتۆن لەسەر ئاستی كچان بەڕێوە چوو.\nدوای ركابەرییەكی بەهێز لەنێوان 32 یاریزانی 20 یانەی بەرشداربوونی پاڵەوانیەتییەكەدا، ئەنجامی كۆتایی لەسەر هەردوو ئاستی پاڵەوانیەتیی تاكی و جووتدا راگەیانرا و خەڵات دابەشكرا، یانە بەشداربووەكانی پاڵەوانەتییەكەش برێتی بوون لە ئەكاد، ئاسووری، سەلام، حدوود، خەلیج عەرەبی، ئەندەلوس، ختووت، سۆران، سلێمانی، سولاف، سۆلافی نوێ، توركمان، غازی باكور، قاسۆ، دووز، ئارارات، شوانە، بابە گوڕگوڕ، رواندوز و مەحاویل.\nلە پاڵەوانیەتییەكەدا و لەسەر ئاستی یاریی تاكی، یاریزانی یانەی ئاسووری ئیناس خالید خەڵاتی یەكەمی بەدەستهێنا دوای ئەوەی لە یاریی كۆتادا بە ئەنجامی 2 گێمی بێ بەرامبەر لە كچە یاریزانی یانەی ئەكاد سانا جەمالی بردەوە و ئەنجامی هەردوو گێمەكەش برێتی بوو لە 21-9 و 21-11.\nلەسەر ئاستی یاریی جووتیشدا یانەی ئەكادی شاری هەولێر توانی ببێتە پاڵەوان دوای ئەوەی هەردوو كچە یاریزانی یانەكە رەمامە شەمایل و سانا جەمال توانیان لە هەردوو كچە یاریزانی یانەی سەلام حەولا سەبڕی و زەینەب سەبڕی بە ئەنجامی 21-18 و 25-23 ببەنەوە.\nئامانجی بەڕێوەچوونی پاڵەوانیەتیی یانەكانی عێراق بۆ یاریی بادمینتۆن سەرەڕای دیاریكردنی پاڵەوانی عێراق و بەدەستهێنان و بردنەوە ناسناوەكان، مەبەستێكی تریشی هەبوو كە ئەویش هەڵبژاردنی كچە یاریزانان بوو بۆ ریزی هەڵبژاردەی بادمینتۆنی عێراق بۆ بەشداریكردن لە پاڵەواتییەكانی داهاتووی ئاسیا و جیهان.\nبۆ ئەمەش یەكەتیی بادمینتۆنی عێراق دوای تەواوبوونی پاڵەوانیەتییەكە، بەفەرمی 8 یاریزانی بۆ هەڵبژاردەی عێراق بانگهێشت كرد كە لە نێویاندا 5 یاریزانی كورد هەبوون كە ئەوانیش پێكهاتوون لە رەمامە شەمایل و سانا جەمال و هانا سائیر و دەلال یوسف لە یانەی ئەكاد و شەنگە عەدنان لە یانی سۆلافی نوێ، لەگەڵ 3 یاریزانی تری ناوەڕاستی عێراق كە ئەوانیش پێكهاتبوون لە حەولا و زەینەب سەبری لە یانەی سەلام و ئیناس خالید لە یانەی ئاسووری.


لەگەڵ ڕووداوەکاندا: پێگەی ژن لە کۆمەڵگەی کوردیدا\nتوندوتیژییە کۆمەڵایەتییەکان و بە تایبەتیش ئەوانەی دژ بە ژنان دەکرێن، جا لە هەر قۆناغێکی گەشەکردنی کۆمەڵایەتیدا بێت پێویستی بە پێناسەکردن هەیە بەو شێوەیەی هەموو شێوازێکی پێشێلکاریەکان لە خۆ بگرێت وەک زەوتکردنی ماف و کۆت و بەندەکانی دەبنە مایەی سنوردارکردنی بیرکردنەوە و جموجۆڵی ژنان لە کۆمەڵگەدا.\nکۆمەڵگەی کوردی وەک زۆریک لە کۆمەڵناسان جەختی لێدەکەنەوە کۆمەڵگەیەکی داخراوە و یاسا و ڕێساکانی عەشرەتگەرایی و تیرەگەرایی و باڵادەستی هزرە ئاینیەکان وەهایان کردووە بیکەنە کۆمەڵگەیەکی پیاو سالاری.\nهەوڵەکان زۆرن بۆ بەرەوپێشبردنی دۆسێی ژنان، بەڵام لەگەڵ هەموو ئەو کارانەشدا کە کراون وەک چالاکوانان باسی دەکەن هێشتا ڕێگەیەکی دوور و درێژ ماوە ببڕدرێت بۆ نزیکبوونەوە لە کۆمەڵگەیەک کە پرەنسیپەکانی یەکسانی تیادا پارێزراو بێت.\nئەڵبەت ئەم ئەرکە هەر تەنها لە ئەستۆی پیاودا نییە هێندەی ئەوەی بە ئەرکی ژن خۆی دەزانرێت، ئەمە بەو مانایە نییە پیاو پشتی لێبکاتەوە و بڵێ ئەرکی "منی پیاو" نییە، نەخێر بەڵکو ئەرکێکی پیرۆزیەتی دەست لە دەست لەگەڵ ژندا بەردێک بنێتە بان بەردێک لە پێناو برەودان بە دۆسێ مرۆییەکاندا، نەک ئەوەی بە لاوازترین بڕواوە ئیش بۆ کۆمەڵگە بکات.\nڤینۆس فایەق، نوسەر و لێکۆڵەر\nبۆیە ئەرکە سەرەکییەکە بە ئەرکی ژن خۆی دەناسرێت چونکە هەرگیز پیاو ناتوانێت لە مەینەتی و پێشێلکارییەکانی بەرامبەر ژن دەکرێن وەک ژن خۆی لێیان تێدەگات، ئەگەرچی پیاو هۆکارە سەرەکییەکەی زەوتکردن و پێشێلکردنی مافەکانی ژنانە.\nلە هەرە کۆمەڵگەیەکیشدا گەر بخوازرێت هەنگاوی بەرەوپێش بنرێن بە ئاڕاستەی یەکسانیدا ئەوا بمانەوێت یان نەمانەوێت پێویست بە ڕەخساندنی زەمینەیە بۆ بەشدارییەکی کارای ژنان.\nلە یەکێک لە خاڵەکانی ڕاگەیاندنی ڕێگەگرتن لە توندوتیژی بەرامبەر ژناندا ئەوە خراوەتە ڕوو کە دەبێت دەوڵەتەکان ئیدانەی توندوتیژییە کۆمەڵایەتییەکان بکەن و ڕێگەش نەدەن بارە باوە کۆمەڵایەتییەکان و ڕوانینە ئاینییەکان بکرێنە پاساو بەرامبەر بە هەوڵەکانی ژنان.\nلە پەرلەمانی هەرێمی کوردستان ژمارەیەک بەرنوسی یاسا پەسەندکراون وەک دەگوترێت لە بەرژەوەندی ژنانن، یەکێک لەوانە یاسایەکە بۆ سزادانی ئەوانەی ژن دەکوژن.\nئەم یاسایە بوونی هەیە بەڵام هەتا ئێستاشی لەگەڵدا بێت ژمارەیەکی زۆر کەم سزا دراون لەسەر کوشتنی ژنان، ئەوانەش کە سزا دراون ناویان لە بەشی سەرەوەی لیستی ئەوانەدایە کە بەر لێبوردنی گشتی دەکەون.\nئایا توندوتیژییەکان دژی ژنان چەندێک دەبنە مەترسی بۆسەر ئاستی پێکەوە ژیانێکی ئاشتایانە لە کۆمەڵگەی کوردیدا؟\nئایا دەکرێت دانانی ڕێژەی "کۆتا" بۆ بەشداریپێکردنی ژنان لە بواری سیاسیدا وەک بەشێک لە دابینکردنی مافەکان لێی بڕوانرێت؟\nئایا هۆکارەکانی سەرکوتکردنی ژنان، بارە باوەکانی کۆمەڵگەیە یان کاریگەری ئاینە؟\nئایا پێشێلکردنی مافەکانی ژنان هەر تەنها لە ڕووی جەستەییەوەیە؟\nڤینۆس فایەق، نوسەر و لێکۆڵەر لە بەرنامەی ئەم هەفتەیەی لەگەڵ ڕووداوەکاندا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


18 تشرینی دووەم 2017\nوەكو دەبینین ئابوری كوردستان لە دوای 2014 تاوەكو ئێستا بە دۆخێكی خراپ و ناخۆش و پڕ لە گرفت و هەوراز و ئاریشە تێدەپەرێت، لە دوای رووداوەكانی 16ی ئۆكتۆبەریش ئاستەنگ و كێشەكانی ئاوبوریمان زیاتر بوونە،\nئەوەی ئێستا پرسیارێكە زۆر خۆی دووبارە دەكاتەوە ئەوەیە پێویستە چی بكەین؟.\nبێگومان كێشەی زۆر سەرەكی ئابوری كوردستان ئەوەیە پشت بە یەك سەرچاوە دەبەستێت ئەویش سەرچاوەی داهاتی نەوتە، چونكە مووچەی مووچەخۆران و پارەی پڕۆژەكان چاوی لە دەستی داهاتی نەوتە و نەوتیش ئەوە دۆخەكەی بووە بەردەوام نرخەكەی بە ناجێگیری ماوەتەوە هەروەكو رووداوەكانی كوردستان و عێراقیش وای كردووە كێشە بۆ هەناردەكردنی نەوتی كوردستان دروست بكات، بێگومان ئەوانەش وای كردووە گیرفانی خەڵك ساردبێت و بازاڕ و پڕۆژەكانیش كز و ساردبن.\nكاتێك نابەرامبەری هەیە لە داهاتی نەوت و خەرجیەكان و مووچەی مووچەخۆران بێگومان تووشی كێشەی گەورەمان دەكاتەوە وەكو پێشووتر و ئێستاش دەیبینین، حكوومەت ملیۆنێك و 400 هەزار مووچەخۆری هەیە و وێرای بڕیاری پاشەكەوتی مووچەش كە بارێكی قورسی بۆ فەرمانبەران دروست كردووە و ئیلتیزامێكی دارایی گەورەشی بۆ حكوومەت دروست كردووە چونكە ئێستا حكوومەت 8 ملیار دۆلاری پاشەوتی مووچە قەرزارە و ناشتوانێت مووچە بە باشی بدات.\nكاتێك كەرتی تایبەتێكی لاواز و چاو لە دەستی حكوومەتمان هەیە بێگومان دووچاری ئەو كێشانە دەبینەوە، كاتێك حكوومەت گیرفانی گەرمە ئەوە گیرفانی كەرتی تایبەتیش گەرمە، بەڵام كاتێك گیرفانی حكوومەت بە تاڵ دەبێت گیرفانی كەرتی تایبەتیش بە تاڵ دەبێت، بێگومان ئەو هاوكێشەیەش وای كردووە ئابووری كوردستان زیانی زۆری بەربكەوێت چونكە كەرتی تایبەت نەیتوانیووە ئەو رۆڵە گەورە بگێرێت كە حكوومەت نەیتوانیووە بیگێڕێت.\nبۆ ئەوەش پێویستە حكوومەت سەرچاوەكانی داهاتی فراوانتر بكات و كەرتی تایبەتیش لە ژێر سێبەری حكوومەت بێتە دەرەوە. دەكرێت لە ماوەی داهاتوودا پەرلەمانی كوردستان هەندێك یاسای تایبەت دەربكات بۆ ئەوەی كێشەی فەرمانبەران و گواستنەویان بۆ كەرتی تایبەت چارەسەر بكات، هاوكات دەبێت بەپێی یاسا پشتیوانی زیاتر بۆ كەرتی تایبەت و كارگەكان وپڕۆژە خۆماڵیەكان دەستەبەر بكرێت، هاوكات دەبێت تیمێكی تایبەتیش هەبێت لەگەڵ پەرلەمانی عێراقی ئەو كێشە ئابوریانەی كوردستان چارەسەر بكات كە حكوومەتی ناوەندی زۆرجار لە دژی كوردستان بە بیانووی سیاسی بەكاری هێناون.\nلایەنێكی گرنگی چارەسەری ئەوەیە رۆڵی زانكۆكان و ناوەندەكانی توێژینەوەی ئابوری گۆڕانكاریان تێدا بكرێت و چیدی شتەكان لەچوارچێوەی نوسین نەمێنەوە و تۆزیان لەسەر نەنیشێت بەڵكو بێنە بواری كرداری، هەروەكو دەبێت ناوەندەكانی چاكسازی لە حكوومەت و دامەزراوە سەربەخۆكان بە جدی بیر لە داهاتووی ئابوری كوردستان بكەنەوە، بە جۆرێك یەكسانی لە هەلی كار هەبێت و دەرگای جۆراوجۆر بكرێتەوە لە پێناوی گەڕاندنەوەی سامانە فەوتاوەكان یان دەستبەرگیراوەكان بۆ ئەوەی لە بڕی قازانج بۆ چەند كەسێك قازانجەكانەكان دابەشی سەر هەموولایەك بكرێنەوە، ئەویش لە پێناوی داهاتوویەكی باشتر بۆ كوردستان و نەوەكانی ئێستا و ئایندە.


لە نێوان تارماییەکانی کیسنجەرو مەکگورکدا: ریفۆرمی سیاسی لە کوێوە؟\nبەراوردە سیاسییەکان (٧٧)\n١. دواجار مەکگورک هاتەوە و بە تاقە نامەیەک هەمووانی لە پۆستەکانی خۆیاندا هێشتەوە، هەر وەک ئەوەی هیچ نە قەومابێت و دونیا وەک جاران هێوربووبێتەوە. ئەوان شەر دەکەن، دەجەنگن، یەکتر دەکوژن، یەکتر تێکدەشکێنن، یەکتر دەکرمێنن، بەڵام دواجار دادەنیشنەوە، دەستدەخەنەوە یەک و ئەملاو ئەولای یەکتر ماچ دەکەن بە ناوی ئەوەی ئەمە سیاسەتکردنە دەبێت دۆراندن قبوڵ بکەیت یەکتر ئاشتدەکەنەوە، هەرچەندە کەسیان ئەویتریان خۆش ناوێت، ئەمە بە سادەکردنەوەی هەموو کێشە چارەنووسازەکانە بۆ ئەوەی لە پۆست و پلەو پایەدا بمێننەوە، بەڵام ئێمە، ئێمەی خەڵک وهاوڵاتی وەک دەرئەنجامی تەخوینکردن و جنێودان و دوژمنایەتی ئەبەدی، بێ ئاگا لە بنەما سەرەکییەکانی جەنگەکە، هاورێکانمان و دۆستەکانمان و خوشک و براکانمان بۆهەتا هەتایە لە دەستدەدەین و بەزەحمەت یەکتر ئاشتدەکەینەوە، هەر بۆیە ئێوە بەهایەک بۆ ئاشتی کۆمەڵایەتی ناهێڵن. ئێوە کۆمەڵگەیەک کەرت دەکەن، دەبنە مایەی ئەوەی ئێمە خۆمان و کەسەکانمان بدۆرێنین، ئێوە بێ باک و کوێر لە بەردەم بەرپرسیاریەتی مێژوودا ئێمە سەرگەردان دەکەن بە هەموو ئەو دەردانەی بۆ ئێمە بەجێی دەهێڵن هەر لە نەبوونی و جەنگە بەردەوامەکان و کوشتن و بڕین وقاش قاشکردنی کۆمەڵگەوە. ئێمەی خەڵک یان هاوڵاتی یان هەڵگری هەر ناوێک و سیفەتێکی دیکەبین نازانین موڵکی کێین؟ لە نێو بەرداشەکانی ئێوەدا هارە دەکەین و بەئاگانین؟ بە ناوی ئێمەوە سەرکێشییەکانی خۆتان رادەگەیەنن و دەبێت ئێمە دوای سێبەرتان بکەوین، بە ناوی ئێمەوە شەرعیەت مۆنۆپۆل دەکەن و دەبێت ئێمە چەپڵە لێبدەین، بەناوی ئێمەوە نوێنەرایەتیمان لە بەردەم هەموو دونیادا دەکەن بەبێ ئەوەی ئێمە مافی ئەوەشمان هەبێت بڵێین لە ژوورەوە باسی چیتان کرد. ئێوەیەک کە لە خەزان و پاییزی تەمەنی سیاسیدان بۆ بە ویژدانەوە ئاورێک بە تورەی لە رابردوو خۆتان نادەنەوە. سەیرە هەمان ئەو گروپ و تاقم و نوێنەرانەی کە دوێنی ئێمەیان بەرەو خەرەند برد، هەر خۆیانن سەرلەنوێ کۆدەبنەوە و دەبنەوە بەدەمراستی ئێمە، لە هەڵەکاندا هەر ئێوە راستن و لە راستیدا هەر ئێوە پاڵەوان، نەمریی هەر بۆ ئێوە و سرینەوەی مێژوویەکی راستەقینەش بۆ ئێمە.\nبەنامەیەکی مەکگورک لە شوێنی خۆتان مانەوە، هەرچەندە دەزانم، شەکەتن و وزەی ئەوەتان نییە سەرلەنوێ دەست پێبکەنەوە. بەراست کوا پلانەکانی پیادەکردنی حکومەتی ئەلکترۆنی؟ ئەرێ کوا ئەنجامەکانی کۆنفراسەکانی دەرەوەی وڵات کە بۆ نەوت دەگیرا؟ کوا سیستمی بایۆمیتری؟ کوا پەیمانەکانی بانکی نێودەوڵەتی؟ کوا ریفۆرمە ئیدارەییەکان؟ ببورن ئێوە لە وشەی ریفرۆم زۆر دەترسن هەربۆیە لە ئەدەبیاتی حکومی و سیاسیدا خۆتانی لێ لا دەدەن.\nبۆ ئەوەی ریفرۆمی سیاسی بکەیت دەبێت سەرلەنوێ پەیمانێکی شەرەفمەندانە بە هاوڵاتی بدەیت کە ئەگەر کارەکانت بە مەبەست نەگەیاند رێ بۆ خەڵکی دیکە چۆڵ بکەیت، دەبێت لە ناو ئەو دەستورە لەعنەتییەی کە نە لە عێڕاق و نە لە کوردستان هەیە رۆحێکی ئەهریمانە لەناو ئەو یاسا وماددە مردووانەدا بچێنیت، دەبێت ئەخلاقی یاسا و مرۆڤ دۆستی پیادە بکەیت، ریفۆرم بە گۆرینی دروشمەکان و قاوغ و دیکۆر و هەیکەلی شتەکان نایەتەکایەوە، چی لە حکومەتی نیشتمانی بکەم ئەگەر کەس نەزانیت لە کوێوە دەسپێدەکەین وکێ دەیکات و هەر هەمان دەمووچاوەکانی زیاتر لە پەنجا ساڵەی رابردوو بەرێوەی دەبات. ریفۆرمی سیاسی واتە هەڵتەکاندنی دەستوور، ئەو دەستوورە مردووەی کە کەس جێبەجێی نەکرددوە و نایکات بەڵام لە بێ دەستەڵاتیدا پەنای بۆ دەبەنەوە، دەستوورێک کە رۆلی هاوڵاتی تیا نەبێت بێ بەها و بوونە، دەستوورێک کە ئیرادەی سیاسی نەبێت هەرگیز نابێتە بنەمای ریفۆرمی سیاسی.\n٢. ریفۆرمی سیاسی لە هەڵتەکاندنی سیستمی دەنگدانەوە دێت. دەنگدان گەمێی کۆڵان و گەرەک و گرۆپ نییە، دەنگدان سەرەتایی پلاندانان و بە ئامارکردنی وڵاتە. دەبێت ریفرۆمی سیاسی سیستمی دەنگدان لە هەرەشە و چاو سوورکردنەوە بپارێزێت، ئەمە پیاوی خۆی دەوێت بۆ ئەوەی ئاستی رەفتارکردن بەرزبکاتەوە.\n٣. ریفۆرمی سیاسی هەڵتەکاندی بونیاتی پارتی سیاسییە، ریفۆرمکردنی پەیوەندییە ئاسۆییەکان و شاقووڵیەکانێتی، هێنانەکایەی ریفۆرم بۆ بەسنووردارکردنی بەرژوەوەندیییە ئابووریەکان و رێکخستنی دەستەڵاتە سیاسییەکانە بۆ ئاییندە و بەرجەستەکردنی میکانیزمێکە بۆ ئەوەی سەرمایەکانی نیشتمان بۆ هەمووان بێت وسزا لە کاتی پێشێلکردنی یاسا زیندووەکاندا بەرهە موومان بکەوێت.\n٤. ریفۆرمی سیاسی شەرەفمەندانە پێداچوونەوەیەکی رادیکالانەیە بە بونیادی حکومەت و داماڵینیەتی لەو "ئاوساوییەی" کە لە مێژە حکومەتیان پێ سووک کردووە بە ئامانجی دەستەمۆکردنی کەسە نزیکەکانی خۆیان و بە پاساوی دۆری جیاواز جیاوازەوە.\n٥. ریفۆرمی سیاسی سزادانی خیانەتی نیشتمانیی و سەروەری وئاسایشی نەتەوەیی میللەتێکە، نابێت ریفۆرم لە لایەن چەند کەسێکەوە و بەناوی نەوەی نوێەوە لە هەر بەرەیەکدابن بقۆزرێتەوە بۆ مەرامی تایبەتی چەند کەسێک کە لە ئاستی بەرێوەبردن و ئیدارەداندا نەبن، هەموو ریفۆرمێک ریفۆرم نییە، زۆریان سەرگەردانییە و هەموو گۆرانکاریەکش نارژێتە هێنانە دی ریفۆرمێکی شەرەفمەندانەوە.\nئایا گوێ دەگرن... نەوەک گومانم هەیە، دڵنیام نەخێر!!


یەک ساڵ بەسەر تەمەنی ماڵپەڕەکەمان (تۆڕی تەکنەلۆژیای زانیاری کوردی) دا تێدەپەڕێت + دیارییەکانمان! – کەی ئای تی ئێن\nجۆراوجۆر 8, تشرینی یه‌كه‌م 2012\nیەک ساڵ بەسەر تەمەنی ماڵپەڕەکەمان (تۆڕی تەکنەلۆژیای زانیاری کوردی) دا تێدەپەڕێت + دیارییەکانمان!\nلە ڕۆژێکی وەکو ئەمڕۆ لە بەرواری ٨\_١٠\_٢٠١١ ماڵپەڕی (تۆڕی تەکنەلۆژیای زانیاری کوردی) بەوپەڕی شانازی و باوەڕ بەخۆبوونەوە و لەدوای خەباتی چەند ساڵەمان لە بوارەکەدا پەردەی لەسەر لادرا و دەستکرایەوە بە درێژەدان بە کاروچالاکییەکانمان لە بوارەکەدا. خۆشبەختانە هەر لەرەتاوە تاکو تا ئێستاش ماڵپەرەکەمان پێشوازی گەرم و گوڕی لێدەکرێت و بووەتە جێگای متمانەی میوانان و ئەندامانی ماڵپەڕەکەمان. بەو بۆنەیەوە پیرۆزبای خۆمان لە تاکە تاکەی نوسەرە بەڕێزەکانی ماڵپەڕەکەمان دەکەین و دەستی ماندوونەناسیان دەکوشین و هیوای لەش ساغیان بۆ دەخوازین و هەمیشە سەرکەوتووبن.\nکورتەیەک لە مێژوومان:\nئه‌م ماڵپه‌ڕه له ٨\_١٠\_٢٠١١ دامەزراوە و هه‌وڵیداوه دواین گۆڕانكارییه‌كان له بواری ته‌كنه‌لۆژیای زانیارییه‌كان بۆ میوانان بگوازێته‌وه و له‌گه‌ڵ گۆڕانكارییه‌كانی ئه‌م جیهانه‌دا بڕوات. ئامانجمان خزمه‌تكردنی بواره‌كه‌یه له كوردستان و ڕوه‌ندی كورد له ده‌ره‌وه‌ی كوردستان. له‌دوای چه‌ندین هه‌وڵ ئێمه گه‌شتینه ئه‌وه‌ی ئه‌م ماڵپه‌ره بكه‌ینه‌وه و خزمه‌تی به‌كارهێنه‌ری كورد بكه‌ین و متمانە به‌و زانیاری و بابه‌تانه بكات كه ئێمه له‌سه‌ر ئه‌و ماڵپه‌ره بڵاوی ده‌كه‌ینه‌وه.\nدیاره ماڵپه‌ڕی زۆرمان هه‌ن له‌بواره‌كه‌دا به‌ڵام زۆریان متمانەی میوانان و سه‌ردانكه‌ران پڕناكه‌نه‌وه. بۆیه ئێمه ڕێگه‌ی جیاوازمان گرتۆته به‌ر بۆ ئه‌وه‌ی بابه‌ته‌كانمان جێگای متمانه‌ی ئێوه بێت، ئه‌ویش به‌به‌كارهێنانی شێوه‌ی جیاواز له پێشكه‌ش كردنی بابه‌ته‌كاندا به دانانی فایل و ڤیدیۆی پێویست وئه‌مه‌و دانانی سه‌رچاوه‌كان، به‌دڵنیاییه‌وه پڕۆژه‌ی زۆرمان به‌ڕیوه‌یه‌و هه‌میشه‌ش چاوه‌ڕانی زیاتر بكه‌ن به‌ڵام كۆمه‌ڵێك كۆسپ له‌به‌رده‌ممانه به پشتیوانی خوا ئه‌وانیش نامێنن.\nله‌ڕابردوودا چه‌ندین هه‌وڵماندا له‌وانه ماڵپه‌ڕێكی تر به‌ناوی كوردپرۆ به‌ڵام دامان خست به‌هۆی ده‌ركردنی گۆڤارێك دوای ئه‌وه‌ی دوو ژماره‌مان له گۆڤارێك ده‌ركرد به‌ناوی ئایتی به‌هۆی هه‌ندێك كێشه‌وه وه‌ستا پاشان به یارمه‌تی چه‌ند هاوڕێیه‌كی تر گۆڤارێكی ترمان به‌ناوی بایت ده‌ركرد به خۆشحاڵیه‌وه توانیمان تا 9 ژماره‌ی لێده‌ربكه‌ین به‌ڵام ئه‌ویش به‌هۆی نه‌بوونی ئابووریه‌وه وه‌ستا و ئێستاش به‌خۆشحاڵیه‌وه ئه‌م ماڵپه‌ڕه خنجیلانه‌مان كردووه‌ته‌وه بۆ گه‌شه‌دان به خه‌باتی چه‌ند ساڵه‌مان له‌بواره‌كه‌دا.\nلێره‌شه‌وه ده‌مانه‌وێت سوپاسی بێ پایانی تاكه تاكه‌ی ئه‌وانه‌ی له‌ماوه‌ی ڕابدوودا و تاوه‌كو ئێستا یارمه‌تیانداوین بكه‌ین و ده‌ستی ماندوونه‌ناسیان ده‌كوشین و هه‌ربژین. ده‌رگاشمان واڵایه بۆ ئه‌وانه‌ی كه‌ده‌یانه‌وێت له‌بواره‌كه‌دا خزمه‌ت بكه‌ن.\nكێن ئه‌وانه‌ی ئه‌م سه‌رچاوه‌یه‌یان هێنایه بوون:\n[image src=”http://imgkurd.com/bwxcha/png/76182ab912-cofounders.png” width=”600″ height=”392″ lightbox=”yes” align=”center”]\nکار و پڕۆژەمان چییە لە داهاتوو:\nبە دڵنیاییەوە پلانی تۆکمە و پڕۆژەی ناوەزە لە ڕێگان و هەمیشەش چاوەڕێی سەرسوڕمانی زیاتر بن .\nدیارییەکانمان بەم بۆنەیەوە:\nدیاری یەکەم: پرۆژەی وەرگێرانی پەرتووکی “ڕێگاکەی بەردەم” نوسراوی بیڵ گەیتس تەواوبوو + پەرتووکەکە بە دیاری.\nدیاری دووەم: زنجیرەی فێربوونی بەرنامەی سویش ماکس ٤ بە ڤیدیۆ دەستی پێکرد – وانەی یەکەم -پێشەکی-\nدیاری سێیەم: دوو وانەی دەگمەن لەسەر ئایفۆن و ئایپۆد و ئایپاد بە دیاری بۆ ئێوە.\nلە خوارەوە بە کۆمێنت ڕا و پێشنیار و سەرەنجی خۆت دەربارەی ماڵپەڕ بە گشتی دەرببڕە . تکایە بێ بەشمان مەکەن لە پێشنیارەکانتان.\nnole 8 تشرینی یەکەم 2012 / 8:40 AIM:\nسه‌رکه‌وتووبن انشالله ، خوای گه‌وره پشتیوانتان بێت . ده‌ستان خۆش\nتۆری تەکنەلۆژیای زانیاری کوردی 8 تشرینی یەکەم 2012 / 5:18 PM\nخوای گورە گشتمان سەرکەوتووکات إن شاءالله. زۆر سوپاس براکەم\nMuslim Boy 8 تشرینی یەکەم 2012 / 4:49 PM\nپیرۆزبێت،،،، هیوای سه‌ركه‌وتنتان بۆ ده‌خوازم، به‌هیوای ئه‌وه‌ی به‌رده‌وام بن و خزمه‌تی جوانتر پێشكه‌ش بكه‌ن،\nبه‌ڵام ئه‌گه‌ر بتوانن زمانه بیانیه‌كانیش (وه‌ك: عربی یان ئینگلیزی) زیاد بكه‌ن بۆ ماڵپه‌ره‌كه ئه‌وا زۆرباش ده‌بێت، چونكه پێم وایه په‌یجی فه‌یسبوكی ماڵپه‌ڕه‌كه به زمانی ئینگلیزیش به‌ڕێوه ده‌برێت. هیوادارم بتوانن بۆ ماڵپه‌ڕه‌كه‌ش ئه‌وزمانه زیاد بكه‌ن.\nدیسان هیوای سه‌ركه‌وتنتان بۆ ده‌خوازم\nزۆر سوپاس براکەم. پێشنیارەکەت لە جێگای خۆیەتی و لە لە ڕیزی پلانەکانمانە بەڵام ئەویش بۆ کات و ساتی خۆی.


م. هونه‌ر عوسمان اسماعیل به‌رێوه‌به‌رى مۆزه‌خانه‌ى مێژووى سروشتى كوردستان - كۆلێژى زانست – هه‌ولێر.\nزه‌وى ته‌نها هه‌ساره‌یه كه تاوه‌كو ئێستا ناسراوه به به‌رده‌وامى ژیان له سه‌ریدا – ژیانیش ئه‌و مانا به‌رزه‌یه كه هه‌موو ماناكانى لێ هه‌لده‌قوڵێت ئێمه‌ى مرۆڤ له سه‌ر ئه‌و زه‌وییه هه‌تا دواهه‌ناسه‌مان هه‌موو هه‌وڵ و كۆششمان بۆ مانه‌وه‌و به‌رده‌وامى ژیانى خۆمانه . وه بۆ ئه‌وه‌ى به ته‌واوى له ماناى ژیان بگه‌ین پێویسته ئه‌و سروشته‌و ژینگه جوانه‌ى ده‌وروبه‌رمان له‌به‌ر چاو بگرین كه‌بوونمان , گه‌شه‌مان, گوزه‌رانمان , خۆراكمان , داوو ده‌رمان و كۆتاییشمان هه‌ر لێره‌دایه.\nمرۆڤى سه‌رده‌م كه به بوونه‌وه‌رێكى ژیر و پێشكه‌وتوو له سه‌ر زه‌وى ده‌ژمێردرێت كه ناوه زانستیه‌كه‌ى به Homo sapiens ناسراوه , به‌رده‌وام له شه‌ڕو تۆقاندن و تێكدان و كاوڵكارى و كوشتنى ته‌نانه‌ت ره‌گه‌زى خودى خۆى و بوونه‌وه‌ره‌كانى تر دایه . هه‌ر ئه‌و مرۆڤه‌یه به‌ده‌ستى خۆى سروشت و ژینگه‌ى خۆى گیان له‌به‌ران له ئاژه‌ڵ و رووه‌ك و شاخ و به‌ردو به‌به‌ردبووه‌كانیش تێكده‌دا .\nئه‌وه‌تا مرۆڤ له‌به‌ر به‌رژه‌وه‌ندى و پیشبڕكێ و ته‌قینه‌وه‌ى ژماره‌ى نه‌وه‌كانى هه‌موو كون و كه‌له‌به‌ر و شوێنێكى سه‌ر ئه‌و زه‌ویه تێك وپێك ده‌دات , دارو ده‌وه‌ن ودارستان ده‌برێت و ده‌سوتێنێت و ئاژه‌ڵ و باڵنده‌و گیان له‌به‌رانى تر ڕاو ده‌كات و ده‌كوژێت، ئه‌گه‌رنا هه‌ر بۆ رابواردن ودڵ خۆشى خۆى ئه‌و بوونه‌وه‌رانه به‌فیشه‌ك و تاپر و توته ده‌تۆقێنێ و هه‌ر بۆ هه‌وه‌سى خۆى ژینگه له بچووكترین مێروو و زینده‌وه‌ر تێك ده‌دات . ئه‌وه‌تا (بیفل لوبیل ) ئه‌و راوكه‌ره ئه‌مریكیه به‌ناو مرۆڤه‌ى كه شانازى و له‌خۆبایى بوونى ده‌رده‌خات به ڕاوكردنى كوشتنى (20000) بیست هه‌زار گاى كێوى له ئه‌مه‌ریكا . ئێستا نزیكه‌ى زیاتر له 600 جۆر له ئاژه‌ڵى شیرده‌ر و باڵنده له مه‌ترسى نه‌مان و له‌ناچوون دان .\nئێمه‌ش وه‌كو مرۆڤ ئه‌و راستییه باش ده‌زانین كه نه‌ك نه‌مانى گیان له‌به‌رى گه‌وره زیان به ئێمه ده‌گه‌یه‌نێت به‌ڵكو نه‌مان و له‌ناوچوونى هه‌ندێ زینده‌وه‌رى بچووك كه‌به‌چاو نابینرێت له‌ژینگه‌یه‌كدا ڕاسته‌وخۆ و ناڕاسته‌وخۆ زیان به ئێمه‌ى مرۆڤ ده‌گه‌یه‌نێت وه ده‌بێته ئاسته‌نگى و زه‌حمه‌تى ژیان له‌سه‌ر ئه‌م زه‌ویه .\nهه‌مووشمان هه‌ست به‌وه ده‌كه‌ین كه ئه‌و بوونه‌وه‌رانه جگه له‌ئێمه‌ى مرۆڤ كه به‌شه‌ڕو كاوڵكارى خه‌ریكن ئه‌وانه هاوسه‌نگى بایۆلۆجى سروشتى ده‌پارێزن و به‌رده‌وامى ده‌ده‌ن به زنجیره‌ى خۆراك Food chain و هه‌ناسه‌ى پاكى پڕ به ئۆكسجین مان پێ ده‌به‌خشن.\nدیسان ده‌ڵێمه‌وه ئێمه‌ى مرۆڤ به تێكدانى سروشت و به‌ڕاوكردنى بێ یاساو به پیس كردنى ژینگه زیان به خۆمان و سه‌ده‌ها گیان له به‌ر رۆژانه ده‌گه‌یه‌نێت . ته‌نانه‌ت له‌كه‌م زانى خورافیاتى هه‌ندێ كه‌س ده‌یه‌ها ئاژه‌ڵى كێوى ده‌گمه‌ن له ناو ده‌برێت بۆ نموونه له ئه‌مه‌ریكا و زۆر شوێنى تردا ئاژه‌ڵى پڵینگى په‌ڵه‌دار كه جۆره‌كه‌ى به‌ره‌و له‌ناوچوونه ڕاوده‌كرێت بۆ ئێسك و خوێن و به‌ڵكو سمێڵه‌كه‌ى كه گوایه ده‌بێته هۆى ئازایه‌تى مرۆڤ و چابوونه‌وه له نه‌خۆشى رۆماتیزم .\nهه‌روه‌ها جۆرێك له مه‌یموونى (ئاى ئاى ) بێ گوناه كه ژماره‌یان زۆر كه‌م و ده‌گمه‌نه، كه ته‌نها له هه‌ندێ شوێنى تایبه‌ت له ( مه‌ده‌غه‌شقه‌ر) به‌دی ده‌كرێت به بیرو بڕواى هه‌ندێ له مرۆڤى نه‌زان ئه‌و ئاژه‌ڵه بێ تاوانه سه‌رچاوه‌ى به‌دبینى و بێ شانس و شومه وه‌كو كونده‌بۆو قه‌ڵه‌ره‌ش كه به‌رده‌وام له كوشتن و له‌ناوبردنى ئه‌و ئاژه‌ڵه به‌سته‌زمان و بێ گوناهه‌ن .\nبه‌ڕێزان ... هاورێ و هه‌ڤالانى گۆڤارى (ئۆزۆن)ى قه‌شه‌نگ، ئه‌و پێشه‌كى و توانج وتوان و ره‌خنه گرتن له مرۆڤ كه به‌خۆشم یه‌كێكم له‌وان بۆ بێزاركردنى ئێوه‌ى به‌ڕێز نیه ته‌نها ئه‌وه ده‌ڵێم كه كوردستان ئه‌و پارچه زه‌ویه سه‌رنج راكێش و جوان و دڵ رفێنه كه پێكهاته‌ى جوگرافى و جیۆلۆجى قه‌شه‌نگى دوونیاى هه‌یه به چیاو شاخى سه‌ركه‌ش و به‌رزو بڵند و شكۆدار به دۆڵ و شێوه‌ى قووڵ و ده‌شتى به‌رفراوان به رووبار و جۆگه‌و ده‌ریاچه‌و كانى و كارێزو تاڤگه‌ى ئاوى سازگار به دارو ده‌وه‌ن و دارستان و گوڵ و گوڵزارى جوان به ئاژه‌ڵى كێوى به‌توانا و ئازاى وه‌كو پڵنگ و هه‌رس و گورگ و بزنه كێوى و ئاسك و مامز هتد.. به باڵنده‌ى جوان و كه‌م وێنه‌ى وه‌كو بازو هه‌ڵۆ و داڵ و كه‌و پۆڕ و بولبول هتد.\nجگه له‌وانه‌ش كوردستان ده‌وڵه‌مه‌نده به كانزاكان و سه‌رچاوه سروشتیه‌كان و زۆر شوێنى كه‌لتوورى و مێژوویى گرنگ كه جێگه‌ى توێژینه‌وه و باس كردنن وه‌كو ئه‌شكه‌وتى شانه‌ده‌ر و به‌ستوون و گوندى جه‌رمۆ و ده‌یاها شوێنى تر راستى ئه‌وه ده‌رده‌خه‌ن كه كوردستان جێگه‌و پێگه و لانه‌ى مێژوویی شارستانیه‌ت بووه‌و زۆر له گۆڕانكارى سه‌ر زه‌وى لێره‌وه ده‌ستى پێ كردووه .\nرێزداران هاوڵاتیانى به‌ئه‌مه‌ك و كورد په‌روه‌رى هه‌رێمى كوردستان ده‌با به‌یه‌كه‌وه ببین به خۆشه‌ویستانى سروشت و ژینگه‌ى كوردستان وهه‌موومان به‌رپرس و په‌یوه‌ند دار بین به پاراستنى سه‌رچاوه سروشتیه‌كان له ئاژه‌ڵى كێوى باڵنده‌و رووه‌كه سروشتیه‌كان و شوێنه كه‌لتوورى به‌به‌ربووه‌كانى ئه‌و هه‌رێمه , ژینگه‌ى سه‌یرانگاو تاڤگه و شوێنه سروشتیه‌كان پیس نه‌كه‌ین ئێمه وه‌كو ده‌سته‌ى مۆزه‌خانه‌ى مێژووى سروشتى كوردستان له كۆلێژى زانست به بێ هیچ به‌رژه‌وه‌ندیه‌ك داوا له‌گشت خه‌ڵكى كوردستان ده‌كه‌ین كه راوكردنى بێ یاسا بڕینى دارو دره‌خت و پیس كردنى ژینگه‌و تێكدانى شوێنه سروشتى و كه‌لتووریه‌كانى كوردستان به هه‌موو توانایه‌كمان ئاماده‌ین بۆ هۆشیاركردنه‌وه‌و رێنمایى خه‌ڵك بۆ پاراستنى سروشت و ژینگه‌ى كوردستانى خۆشه‌ویستمان .


كەركوك،كردنەوەی پیشانگەی فۆتۆگرافی‌و كاری دەستی خانمان – پەڕە 24 – Knwe.org\nسەرەکی » کەلتوور » كەركوك،كردنەوەی پیشانگەی فۆتۆگرافی‌و كاری دەستی خانمانپەڕە 24\nكەركوك،كردنەوەی پیشانگەی فۆتۆگرافی‌و كاری دەستی خانمان\nنووسینگەی كەركوك،هێمن ئەحمەد\nلەڕۆژانی رابردوودا سەنتەری رۆشنبیری كەركوك پیشانگەیەكی فۆتۆگرافی بەناونیشانی «گەشتێك بەنێو مێژووی دێرینی كەركوكدا» بۆ هونەرمەند مەهدی شەفیق كردەوەو پیشانگەکەش ماوەی سێ رۆژ بەردەوامبوو. هەروەها سەنتەری رۆشنبیری كەركوك پیشانگەیەكی كاری دەەستی بۆ خانمانی شاری كەركوك كردەوە.\nلەوبارەیەوە هونەرمەند «مەهدی شەفیق» بەكوردستانی نوێی وت: «لەپیشانگەكەدا حەفتاو پێنج وێنەی دێرینی شاری كەركوك نماشكراون كە كۆنترین وێنەیان بۆ ساڵی 1908 دەگەڕێتەوە، ئەوكاتەی دەسەڵاتی عوسمانی لەكەركوك بوون، هەروەها وێنەی هاتنی سەربازانی بەریتانی، نوێترین وێنەشیان وێنەی ساڵانی هەشتاكانە».\nنەزیلەی کوردەواری چەپکێک نەقڵ و نەزیلەی وڵاتی موکریان\nشەهیدان و سەروەران،لە رۆژنامەوانی كوردیدا (كوردستانی نوێ وەك نموونە)\nنما وەك پڕۆژەیەكی فیكری و ئەدەبی بەردەوامبوونی خۆی رادەگەیەنێت


ده‌نگێك بۆ به‌رده‌وامی – پەڕە 11 – knwe.org\nسەرەکی » ئەدەب - سێبەر و سایە » ده‌نگێك بۆ به‌رده‌وامی‌پەڕە 11\nهه‌موومان به‌وه راهاتووین زۆرشت له ناو ده‌قی شیعردا جێگه‌ی ده‌بێته‌وه یان درك به‌وه ده‌كه‌ین شیعر به‌شێكه له توڕه‌ی و نائومێدبوون به‌رامبه‌ر به ژیان‌و كه‌سانی ده‌ووروبه‌رمان، زۆربه‌ی شاعیره‌كانیش به‌م جۆره چوونه‌ته‌وه به گژ هه‌موو ئه‌و شتانه‌دا كه خۆیان به تاوان‌و خراپیان زانیوه، له كوێدا ویستبێتیان به‌بێ دوودڵی به‌شیعر هاتوونه‌ته ده‌نگ…\nله‌لای ئێمه‌ش كه‌م شیعر هه‌یه له شیعری ئه‌م نه‌وه‌یه كه وه‌كو شاعیر ده‌ینووسن زۆری ده‌قه‌كانیان پڕنه‌بن له توڕه‌ی، به‌ڵام لای چه‌ند كه‌سێكیان توڕه‌بونێك دیاره كه خوێنه‌ر هه‌ست ده‌كات توڕه‌بوونی به‌رده‌وامیه بۆ ژیانه‌وه بۆ گه‌یشتن به شتێك كه هه‌موومان تێدا ئازاره‌كانی یه‌كتری بخوێنینه‌وه، نه‌ك توڕه‌بوونی تێكشكان‌و نائومێدبوون، نه‌ك گه‌یشتن به تاریكی، توڕه‌بوونی عه‌شقێكه كه به‌رده‌وامی ده‌دات به وتن‌و گه‌ڕان به دوای سه‌رچاوه‌كانی رونایكدا، ئه‌م ژنه شاعیره (كه‌ژاڵ ئیبراهیم خدر) بێگومان ژیان‌و ته‌نانه‌ت كاتی نووسینی شیعره‌كانیشی ده‌كه‌نه جۆرێك له شیعری نه‌نوسراوه‌و تێڕامان له رۆحی كه‌سێك كه هه‌میشه ده‌یه‌وێت به وشه پێمان بڵێت كه‌هیچ كه‌س‌و ئازار ناتوانێت بێده‌نگم بكات‌و شیعرم پێ نه‌نوسێ، هه‌میشه له‌نێوان خۆی‌و شیعره‌كانیدا گه‌ڕانێكی گه‌وره هه‌یه بۆ ئاشكراكردنی روناكی له ناو ساته تاریك‌و كوشنده‌كاندا له‌ناو بێڕه‌حمی ئه‌و مرۆڤانه‌ی ژیان پڕده‌كه‌ن له ترس‌و گوناه، ئه‌م ژنه شاعیره گه‌شتێكی ئاوا نه‌بڕاوانه ده‌خاته به‌رده‌ممان تا به‌و ساتانه ده‌گه‌ین كه جوانیه‌كانی تێدا ده‌دۆزینه‌وه. له‌ناو ئه‌و ده‌نگانه‌ی كه ده‌توانن شیعر بنووسن ده‌بینم ده‌نگی ژنه شاعیرێكی وه‌كو (كه‌ژاڵ ئیبراهیم خدر)ی هه‌میشه توڕه به‌ڵام له شیعره‌كانیدا ئارام ئارام رامانده‌گرێت و پێمان ده‌ڵێت:\n(عه‌زیزم ساتێك له سیمای زه‌رد هه‌ڵگه‌ڕاوم بڕوانه /\nوشه‌كانی رۆحم زمانیان گرتووه و /\nپه‌نجه‌كانیشم سه‌هۆڵبه‌ندان /\nخه‌مه‌كانم ئاوێزان بوون /\nوه‌ك چۆله‌كه‌یه‌كی باڵكراوو/\nله ژێر ده‌ستی مناڵێكی بزۆزدا /\nبه‌م وشانه ژنێك توڕه له ئینسانه‌كانی ده‌وروبه‌ری و پێمان ده‌ڵێت ئه‌وه ژنان كه ده‌توانن به وشه بوونی خۆیان بۆ هه‌میشه بهێڵینه‌وه‌و به‌رگه‌ی ئه‌و د‌وزه‌خه بگرن كه بۆمان هه‌میشه داخراوه. گه‌رچی ره‌نگه زۆركه‌س لێره له زمانی شیعرو توڕه‌ی ئه‌م ژنه شاعیره نه‌گه‌ن، به‌ڵام هه‌میشه به زمانێكی ساده‌و واتادار ئه‌وه‌ی تێده‌گات ده‌زانێت كه شیعری ئه‌م ژنه چه‌ند جوان ده‌رگای ژیانمان به هه‌موو جوانی‌و ناشیرینه‌كانیه‌وه بۆ ده‌كاته‌وه‌و گوزه‌رێكمان پێده‌كات به‌ناو هه‌موو ئه‌و شتانه‌ی كه بوونه‌ته ئه‌وه‌ی ئه‌م ژنه شاعیره به شیعر تێمان بگه‌یه‌نێت كه بۆچی شیعر ده‌نووسێت، ئه‌مه‌ش یه‌كێكه له‌و هۆكارانه‌ی كه بوونه‌ته هۆی به شاعیربوونی كه‌ژاڵ ئیبراهیم خدر. له‌ناو ئه‌و هه‌موو ده‌نگی ژنانه‌ی كه ئێستا شیعر ده‌نووسن، كه‌ژاڵ ده‌زانێت شیعر بۆ رۆژگارێك بنووسێت كه هه‌موو شتێك تێدا تاڵ‌و له گیانه‌ڵادایه كه‌چی له‌ناو هه‌موو ئه‌و ماجه‌رایانه‌ی ئێمه‌یان توڕه‌كردووه ئه‌م ژنه شیعر ده‌كاته په‌ڕێنه‌وه بۆ شوێنێكی تر‌و هه‌موومان ده‌خاته سه‌ر رێگای گه‌یشتن به‌و شوێنه‌ی كه ده‌ستی غه‌درو ئازار پێی ناگات…\nپه‌پوله‌یه‌كی نوستوی به‌رباران‌و/\nهێلانه‌یه‌ك بۆخۆم جێكه‌م/\nنه په‌له‌پیتكه‌ی /\nتفه‌نگێكی ده‌ستی راوچی بێگاتێ…)\nلێره‌و كاروانی ترسی ئه‌م ژنه ده‌په‌ڕێته‌وه بۆ ئه‌و دیوی رۆژێكی نادیار‌و له هه‌موو به‌دبه‌ختیه‌كانی ده‌وروبه‌ری خۆی هه‌ڵدێت‌و ده‌یه‌وێت پێمان بڵێت كه ئیتر لێره ژیان ئه‌گه‌ر هه‌یشبێت ده‌بێت ئێمه به جۆرێكی تر به خۆمانی بناسێنینه‌وه، له‌م كۆپله شیعره‌دا به بێ هیچ له خۆكردنێك ئازایانه‌و به توڕه‌بوونێكی شاعیرانه‌وه ئاماژه به‌و رۆحه شه‌ڕانیانه‌ده‌كات كه هه‌میشه به‌رده‌رگای چاره‌نوسمان پێ ده‌گرن، پێمان ده‌ڵێت ژیانی به‌شێك له (ژنانی) ئێمه كه‌وتۆته به‌رده‌م ده‌ستی ئه‌و پیاوانه‌ی وه‌كو راوچیه‌كی كوشنده ژیانی ژنان بۆ نه‌گریسیه‌كانی خۆیان ده‌بینن، له‌م دێڕانه‌وه ده‌یه‌وێت بڵێت كه ئیتر ژیان ئاوا تێناپه‌ڕێت‌و مانه‌وه به‌م جۆره ناكاته تامی ژیان‌و خۆشبه‌ختی، ده‌یه‌وێت بڕواو شار‌و ئه‌و شه‌قامانه‌ش به‌جێ بهێڵێت كه راوچییه نه‌گریسه‌كان به هه‌موو گوناهه‌كانی خۆیانه‌وه رۆحی په‌پوله‌كانی تێدا راوده‌كه‌ن… بانگه‌وازی ئه‌م ژنه شاعیره بانگه‌وازی رۆحێكی پڕ له‌ئازاره‌و ئیتر ده‌یه‌وێت بگاته ئه‌و رۆژگاره‌ی كه ده‌ستی گوناهكارانی پێ ناگات… بانگه‌وازی ئه‌م بۆ ئه‌و ته‌مه‌نه كورته‌یه كه ده‌یه‌وێت شتێك له خۆشی تێدا بباته سه‌ر ئه‌گه‌ر بیه‌ڵن، لێره له‌م چه‌ند دێڕه‌یشدا ئاوا رامان ده‌گرێت تا به رۆحی سه‌رگه‌ردانی خۆی ئاشنامان بكات…\n(ته‌مه‌نی په‌پوله زۆر كورته/\nته‌مه‌نی ئێمه‌ش پڕ له درۆ/\nبۆیه هه‌ندێك جار به‌ده‌م وه‌نه‌وزیی خه‌وه‌وه/\nبۆ ته‌مه‌نێك كه نه‌مانتوانی /\nبه‌كامی دڵ بینوسینه‌وه)\nكه‌ژاڵ به‌م شیعرانه وه‌كو هه‌ندێك ده‌نگی ترنیه كه جگه له وشه ریزكردن هۆكارێك بۆ شیعر نووسین نادۆزینه‌وه، ده‌زانێت هه‌موو ئازارو خه‌مه‌كانی خۆی له ناو دێڕه‌كاندا جێگه بكاته‌وه‌و بیكاته خه‌می هه‌موو مرۆڤه‌كان، لێره‌دا ده‌یه‌وێت ئاڵوگۆڕ به شته‌كان بكات‌و ته‌مه‌نی پڕله درۆی مرۆڤ بگۆڕێته‌وه به ژیانی كورتی په‌پوله‌یه‌ك، ئه‌و ده‌زانێت ئه‌م ژیانه سیخناخه به هه‌ستی ئه‌و كه‌سانه‌ی جگه له شه‌رم‌و درۆ ئیتر هیچ بۆ مرۆڤایه‌تی ناكه‌ن، به‌مجۆره ئاوڕ له ته‌مه‌نێك ده‌داته‌وه كه جگه له فرمێسك هیچی تری بۆی نیه، ئه‌وه ئاوڕ له یادگاریه‌ك ده‌داته‌وه به هه‌موو پیرۆزیه‌كانیه‌وه دواجار به‌جێیان ده‌هێڵێت چونكه ناتوانێت به كامی دڵ تێدا بمێنێته‌وه‌و خۆزگه‌كانی تێدا بنوسێته‌وه. ئه‌گه‌ر زیاترو ورد تر بچینه ناو وشه ساده‌و مانا داره‌كانی ئه‌م ژنه شاعیره‌وه درك به‌و كه‌لێنه گه‌ورانه ده‌كه‌ین كه ته‌مه‌نیان گه‌یاندۆته رۆژانێكی پڕله ده‌رده‌سه‌ری… تێبینی بكه‌ن كه ژیان چ عه‌شقێكی برینداره له‌لای كه‌ژاڵ له خۆی ببیستن كه ئه‌و دونیایه‌ك سه‌ربرده‌ی پڕله ئازاری هه‌یه‌و له نێوان ئه‌م دێڕانه ده‌مانكاته هاوسه‌فه‌ری خۆی‌و ئاوا ده‌نوسێت:\n(چ عاشقێك هه‌یه جه‌سته‌ی پاكی\n/ به وشه‌ی ناحه‌زان بریندار نه‌كرابێ/\nچ عاشقێك هه‌یه سه‌ربرده‌ی خۆی/\nله نێودووتوێی/ لاپه‌ڕه‌كانی مێشكیدا/\nبه‌خه‌مه‌وه هه‌ڵ نه‌گرتبێ)\nلێره جوانی عاشقان‌و عه‌شق بۆ ئه‌و كه‌سانه ده‌خاته روو كه هه‌میشه برینداری ده‌كه‌ن‌و جوانیه‌كانی ده‌كوژن، خه‌می ئه‌م ژنه خه‌می تێكدان‌و وێران بوونی زۆر شته، رامانده‌كێشێت بۆ به ئاگابوونه‌وه له‌و ساته بێمانایانه‌ی كه ئیتر بكوژه‌كان ده‌یانه‌وێت هه‌موو شتێكی جوامان بكوژن، ئه‌و له رێگای ئه‌و ناحه‌زانه‌وه كه به‌رده‌وام شته‌كان بۆ مه‌رامی خۆیان تێكده‌ده‌ن به‌ئاگامان ده‌هێنێت‌و ده‌یه‌وێت پێكه‌وه به‌ربه‌و كردارانه بگرین… لای ئه‌م ژنه شاعیره په‌ی بردن به مانای شته‌كان‌و جێكردنه‌وه‌یان له شیعردا به‌ئاگاییه‌كی ورده‌وه كاریان له‌سه‌ر ده‌كات، ئه‌گه‌ر له‌م دێڕه شیعرانه‌یه‌وه سه‌رنج بده‌ین ئه‌وا ده‌زانین كه كه‌ژاڵ له‌كوێدا درك به مه‌ترسیه‌كانی ژیان ده‌كات‌و كۆی ئه‌و ژیانه‌ی كه تفه‌نگ تێیدا ده‌بێته داوه‌ر…\n(له‌نێو جه‌سته‌ی شه‌ته‌ك دراوی/\nئه‌م زه‌مه‌نه‌دا پێده‌كه‌نم/\nكاتێك ده‌بینم /\nتروسكایی تێدا نیه بۆ بینین/\nكاتێكیش چیرۆكی ئێمه ده‌ست پێده‌كات /\nكه تفه‌نگ ببێته دادوه‌ر)\nجوانی ئه‌م دێڕانه له‌وه‌دایه كه درك به‌و راستیانه ده‌كه‌ین كه له كۆی چیرۆكی زۆربه‌ی نه‌وه‌كانی ئێمه‌دا كاتێك ئیتر چیرۆكی ته‌مه‌نیان ده‌ست پێ ده‌كات ده‌بینن جه‌نگ‌و وێران بوون‌و تفه‌نگ تێڕا خۆزگه‌و ئومێده‌كانیان ده‌ورده‌دات، هه‌وارگه‌ی ته‌مه‌نمان پڕده‌بێت له‌ئه‌و ساتانه‌ی كه ئیتر هیچ نابینین‌و هیچ نابیستین جگه‌له حوكمی تفه‌نگ نه‌بێت… به‌مه‌ش كه‌ژاڵ ئه‌وه‌مان به‌بیردێنێته‌وه له سایه‌ی ئه‌م جۆره مانایانه‌دا نیشتیمان ده‌بێته پیاڵه‌یه‌ك ژه‌هر:\n(ئێستا نیشتیمانی ئێمه /\nوه‌ك خواردنه‌وه‌ی پیاڵه‌یه‌ك ژه‌هر وایه/\nتاڵتر له پێكێك مه‌ی/\nژه‌هری دووبه‌ره‌كی‌و كوشتنی یه‌كتر)\nله له حزه‌ی كوشتنی منداڵی‌و عه‌شق‌و نیشتیمانمانه‌وه كه‌ژاڵ كاروانه پڕله ئاوازه‌كه‌ی هه‌موومان كه ئاوازێكی غه‌مگینانه‌یه ده‌خاته سه‌ر رێگای بینین تا به كوشتنی یه‌كتری دوا ساتی كاروانه‌كه‌مان ده‌گاته جێ.\nئه‌وه‌ی جێگه‌ی سه‌رنجه ده‌نگی ئه‌م ژنه شاعیره به شیعره‌كانی ده‌مانباته‌وه سه‌ر ئه‌و ڕێگایانه‌ی كه یاده‌وه‌ری و منداڵیمان تێدا به جێ‌هێشتوه، به شیعره‌كانی ده‌یه‌وێت هه‌موو ئه‌و یاده‌وه‌ری‌و ساتانه‌ی له‌بیرمان چووه‌ته‌وه بیان گه‌ڕێنینه‌وه بۆ ناو رۆحمان. بۆ ناو ئه‌و جه‌ستانه‌ی كه ته‌نیا ده‌بێ به‌و یاده‌وه‌ریانه بژین نه‌ك شتی تر، ده‌یه‌وێت رۆحمان پڕكه‌ین له وشه نه‌ك گریان. ئه‌م شاعیره ژنه به شیعر له به‌رده‌م ئه‌و ده‌رگایانه‌دا رامانده‌گرێت كه ده‌رگای مانه‌وه‌و عه‌شقن نه‌ك ده‌نگی شه‌ڕوكاولبوون، ئه‌و ده‌یه‌وێت به‌شعره‌كانی رێگای ونبوون و نائومێدیمان پێ له‌بیربباته‌وه. ده‌یه‌وێت له نیشتمانێكدا ئێمه بژیه‌نێت كه نیشتمانی شیعرو گۆرانی و عه‌شقبێت نه‌ك نیشتمانی جه‌نگ‌و هه‌ڵوه‌رین و مردن:\n(نا بۆ پڕبوونی نیشتیمان له ته‌رم /\nئه‌و وه‌خته‌ی نیشتیمان /\nله‌به‌رده‌م په‌نجه‌ره‌كانی شه‌ڕدا /\nده‌بێته گۆرانیه‌كی وه‌رس بۆ مردن/\nده‌ستێكی پڕاوپڕ ده‌بێ له خوێن و /\nئه‌وه‌ی تری سیخناخ له ته‌رم)\nكه‌ژاڵ هه‌موومان له‌م بوونی ئه‌م نیشتمانه خوێناویه ئاگادارده‌كاته‌وه و پێمان ده‌ڵێت نیشتمانی ئێمه ده‌بێ نیشتیمانی ئه‌و ده‌نگانه‌بێت خاكه‌كه‌ی پڕده‌كه‌ن له بۆنی خۆش و له جوانی و له شیعرو له گۆرانی نه‌مری… نه‌ك خوێن‌و گریان‌و ته‌رم.\nخوێندنه‌وه‌و گه‌ڕان به‌ناو شیعره‌كانی كه‌ژاڵ دا ده‌مانباته به‌رده‌م ده‌نگی ئه‌و ژنه‌ی كه هه‌میشه خه‌ریكی دروود خوێندنه بۆ پاك بوونه‌وه‌ی هه‌موومان له گوناه و توڕه‌بوون و رق… زۆری شیعره‌كانی ناو دیوانی\n(ئاونگی وه‌رینی گوڵه‌كان)و (تاریكی شه‌و‌و په‌نجه‌ره‌ی عه‌شق) ئه‌و درووده‌یه كه هه‌رجارێك به جۆرێك له جۆره‌كان بۆ پاك بوونه‌وه‌ی هه‌موومان ده‌ریده‌بڕێت. ئه‌و ده‌زانێت له كوێدا به‌شوێن شته ون بۆكانی خۆیدا بگه‌ڕێت نایه‌وێت وازوو ده‌ستبه‌رداری خه‌ون‌و ئومێده‌كانی خۆی ببێت له‌ناو ئه‌م هه‌موو ماجه‌رایانه‌ی كه رۆحمانی پێ ده‌وره دراوه، به‌رده‌وام ده‌یه‌وێت بگه‌ڕێت، گه‌ڕانێك كه هه‌تا نزیك به‌هه‌شته ونبۆكان‌و ده‌ریا به‌لم داپۆشراوه‌كان، كه‌ژاڵ ده‌زانێت ئه‌وه قه‌ده‌ری مرۆڤه كه ده‌بێت تا مردن ئاوا به‌شوێن بوونی خۆیدا له‌ناو ئه‌م شتانه‌دا بگه‌ڕێت …\nله نێو به هه‌شتێكی ون بودا/\nله نێو زه‌ریایه‌كی به‌لم دا پۆشراوی / سه‌ر هه‌ڵگرتوودا/\nكه پڕ بێت له ئازاری ماچی گه‌ڵاو/\nكۆچی مانگه شه‌وی پایزو/\nچه‌پكه گیایه‌كی سه‌وز/\nبه هه‌ناسه‌ی تاساوی /\nوه‌ك په‌پوله سه‌مای ئێواران‌و/\nته‌می سپی ئاسمان /\nگوڵه‌كانیش پێ نازانێ /\nده‌ریا چۆن سه‌ری خۆی هه‌ڵده‌گرێ )\nئه‌م دیوانه ئه‌و شیعرانه‌ی له خۆگرتوه كه هه‌ڵده‌گرێت زیاتری له سه‌ر بنوسرێت‌و خوێنه‌رانیش وه‌كو ده‌نگی ژنێكی توڕه به‌ڵام وه‌كو توڕه‌بوونێك بۆ مانه‌وه‌ی ژیان بیخوێننه‌وه. ده‌كرێت له زۆر شوێندا له‌م دیوانه‌دا ئێمه له سه‌ر زۆر مانای جوانی ئه‌م ژنه شاعیره رابوه‌ستین، ئه‌وه‌ی هه‌ست به ژیان‌و ته‌مه‌نی ئه‌م ژنه شاعیره‌بكات ده‌زانێت به‌شێكی زۆری ته‌مه‌نی وه‌كو شیعره‌كانی پڕبووه له غه‌مگینی‌و ئازاری رۆح … به‌دێوێكدا كاتێك زۆربه‌ی شیعره‌كانی كه‌ژاڵ ده‌خوێنیته‌وه ده‌زانیت ئه‌و به‌شیعر له‌و ته‌مه‌نه پڕله ئازاره‌ی خۆیی ده‌دوێت‌و به دیوه‌كه‌ی تریشدا ئێمه خۆمان به هه‌موو غه‌مگین‌و ئازاره‌كانمانه‌وه له شیعره‌كانی ئه‌و دا خۆمان ده‌دۆزینه‌وه.


عیماد عه‌لی: كازمی، چۆن كورد به‌كاردێنێت؟ – WTARIKURD\nله‌وه دڵنیاین كه ده‌سه‌ڵاتی كورد به درێژایی مێژووی خۆی و به‌تایبه‌تی له‌م سێ ده‌یه‌ی دوایی كاری به ستراتیج و پلانی دوورمه‌ودا نه‌كردووه، به‌ڵام ئیمه لێره كه ده‌ڵێین ستراتیجیه‌تی كورد نه‌ك ده‌سه‌ڵات، مه‌به‌ستمان بیروبۆچون و ره‌فتار و هه‌وڵ و ئامانجی دورمه‌ودای گه‌لی كوردستان و قوربانیدانیانه بۆ گه‌یشتن به ئامانجه پیرۆزه‌كه‌یان نه‌ك كرده‌وه و ره‌فتار و مامه‌ڵه‌ی ده‌سه‌ڵاتی ئه‌م سی ساڵه و شۆرشه‌كانی پێشووی كوردستان. پرسیاره‌كه له‌وێیه، ئایا كازمی ئاوڕ له ستراتیجیه‌تی كورد ده‌داته‌وه؟\nتێبینیه‌ك بۆ دڵنیایی، ئه‌م بۆچونه‌ی ده‌ری ده‌بڕم به ره‌هایی له ناخی باوه‌ربونمه‌وه هه‌ڵده‌قوڵێت و هیچ خاترگرتنێكی تێدانیه و هه‌مووان ده‌زانن كه ره‌خنه‌كانم هه‌میشه پشتی ملی دەسه‌لاتی گه‌نده‌ڵی كوردستان ده‌گرێته‌وه، بۆیه بێ لایه‌نی ئه‌م نوسینه‌شم واده‌كات نه‌چێته گیرفانی هیچ كه‌س و لایه‌نێكه‌وه، ته‌نها پێشبینی و بۆچونی تاكه‌كه‌سیی ناخی خۆمه و هیچیتر.\nكه ئیسماعیل بێشكچی ده‌ڵێت: خراپترین ده‌سه‌ڵاتی كورد له باشترین ده‌سه‌لاتی داگیركه‌ران باشتره، هه‌روا له خۆڕا و له قوتی عه‌تار ئه‌و رایه‌ی ده‌رنه‌هێناوه، به‌ڵكو پاش وردبونه‌وه له مێژووی كورد و داگیركه‌ران، ره‌فتار و گوفتاری چه‌واشه‌كارانه‌ی له قۆناغه‌كانی پێشوو فرامۆش كردوون و درۆ و ده‌له‌سه‌ی مێژووی ده‌ستكردی داگیركه‌رانی له‌به‌رچاو نه‌گرتووه، به‌ڵكو سه‌ربورده‌ی مێژووی كورد و ده‌رئه‌نجامی شۆرش و مامه‌ڵه‌ی داگیركه‌ران كاریگه‌ری له‌سه‌ر تیڕوانین و دیدگای هه‌بووه، بۆیه ئه‌و بۆچونه‌ی بۆ دروست بووه.\nبا به‌پوختی و بێ درێژ دادڕی بێینه سه‌ر هه‌رێمی كوردستان به‌م حاڵ و بارودۆخه‌ی و ره‌فتار و سیاسه‌ته‌كانی كازمی و پالپشته‌كانی كه ده‌كرێت به جۆرێك ریزیان بكه‌ین، چی له ناو عیراق بن یان له كوردستان، له‌نێو خه‌ڵك به گشتی یان سیاسه‌تمه‌داره به‌رژه‌وه‌نخوازه‌كان كه له بۆسه‌دان بۆ ئیستغلالكردنی هه‌ر هه‌لێك له هه‌ركوێیه‌كه‌وه بێت بۆ دابین كردنی به‌رژه‌وه‌ندیه هه‌مه‌جۆره‌كانیان و، ئێستاش له‌وباوه‌ڕه‌دان كازمی له هه‌ڵبژاردنی داهاتوو سه‌ركه‌وتن به‌ده‌ست دێنێت و ئه‌وانیش كه‌وچكێكیان له هه‌لیسه‌كه‌ی به‌رده‌كه‌وێت.\nكازمی له‌م ماوه‌یه، به خۆنواندنی سه‌رشه‌قام و خۆده‌رخستنی له راگه‌یاندن و هه‌ندێك جوڵه‌ی سێركئاسا ، سه‌رنجی زۆرێك له عیراقیه‌كان و زۆرتریش له كوردستانیه‌كانی راكێشاوه ( به‌تایبه‌تی خه‌ڵكی تا ڕاده‌یه‌ك مه‌به‌ستداری سیاسی و سته‌مدیده‌ی زیان لێكه‌وتوی ده‌ستی ئه‌م ده‌سه‌ڵاته گه‌نده‌ڵه‌ی كوردستان) و كازمی به فریادره‌س ده‌زانن و وه‌كو هه‌ڵوێستێكی سۆزدارانه‌ی دوور له لۆجیك و هه‌ڵقوڵاوی كاردانه‌وه‌ی كاتی و دوور له بیركردنه‌وه‌ی عه‌قڵانی قووڵ و تێڕامانی هه‌مه‌لایه‌نی وه‌زعی كوردستان و مێژووه‌كه‌ی، چاوه‌ڕێی عه‌سای سیحری كازمی ده‌كه‌ن بۆ بازدانێك له پیناو گۆڕینی وه‌زعی سیاسی كوردستان و ده‌ربازبوون له‌م قه‌یرانانه.\nئه‌وه‌ی زیاتر سه‌رنجی خه‌ڵك راده‌كێشێت و به روكه‌شی نابینرێت ئه‌وه‌یه كه هه‌موو هه‌وڵه‌كانی كازمی له‌به‌رچاوگرتنی ئه‌م قۆناغه‌یه به جموجوڵی شێوه پاڵه‌وانه‌نانه‌ی دراماتیكی بۆ زامنكردنی سه‌ركه‌وتنی له هه‌ڵبژاردنه پێشوه‌خته‌كه‌دا( ئه‌گه‌ر لایه‌نه زاڵبوه‌كانی په‌رله‌مان بواری بده‌ن هه‌ڵبژاردنی پێشوه‌خت بكات). ئه‌گینا هیچ هه‌نگاوێكی بنه‌ڕه‌تی بوێرانه‌ی نه‌ناوه كه ده‌سه‌ڵاتی لایه‌نه گه‌وره‌كان له‌ق بكات. تا ئێستا كۆمه‌ڵێك خه‌ڵكی سه‌رجاده‌ی رازیكردووه، به‌ڵام هیچ هێزێكی جه‌ماوه‌ری سیاسی گشتگیری زامن نه‌كردووه كه توانای ئه‌وه‌ی هه‌بێت له هه‌ڵبژاردندا ئه‌و سه‌ركه‌وتنه گه‌وره به‌ده‌ست بێنێت كه به‌خۆی چاوه‌رێی ده‌كات. كورد و سونه راوبۆچونی خۆیان هه‌یه و ( هه‌ندێك سیاسه‌تمه‌داری دۆڕاو نه‌بێت كه‌س پشتگیری ناكات، كه هه‌مووان ده‌زانن چه‌ن ناره‌زایه‌تی زۆر بێت، به‌ڵام له‌م وڵاته‌ی ئیمه هه‌ڵبژاردن به فاكته‌ری زۆرجیاوازتر یه‌كلایی ده‌بێته‌وه؛ له‌وه‌ش پشتگیری ده‌ره‌كی و ناوچه‌یی به‌تایبه‌ت و بوونی توانای مادی و راگه‌یاندنی به‌رده‌ست ) و هه‌روه‌ها ( گۆڕه‌پانی ته‌حریری به‌غدا هیزی یه‌كلاییكه‌روه‌ی هه‌ڵبژاردن نیه و سازانی سێ پێكهاته‌كه له هه‌ڵبه‌ز و دابه‌زدایه و ئه‌م گه‌ڕه‌ش هێزی حزبی و جه‌ماوه‌ریی كلاسیكی حزبه‌كان یه‌كلایی ده‌كاته‌وه، له‌مباره‌شه‌وه ئه‌زمونی هه‌رێم و عیراقیشمان له‌به‌رچاوه كه خه‌ڵك چه‌ند نارازی بێت له كاتی هه‌ڵبژاردن ده‌نگ به زلهێزه گه‌نده‌ڵه‌كان ده‌ده‌ن، یان ده‌نگ ناده‌ن و بێ ئه‌وانسندوقه‌كان پڕ ده‌كرێنه‌وه).\nكه هه‌موومان له‌و قه‌ناعه‌ته‌دابین چاره‌كردنی وه‌زعی عیراق به‌و هێزه ده‌ره‌كی و ناوه‌كیانه بكرێت كه‌وا هۆكاری گه‌یشتنن به‌م حاڵه، بۆیه لۆجیكیانه ئه‌وه ده‌سه‌لمێنێت بۆمان ئه‌وانیش رێگه ناده‌ن كازمی له‌و بواره‌وه به‌خۆی تاكڕه‌وی بكات و بتوانێت ده‌ستی ئه‌وان له‌بن هه‌مبانه‌كه‌وه ده‌ربێنێت، بۆیه كه ده‌بینین كازمی تا ئێستا پرۆژه و به‌رنامه‌یه‌كی دارێژراوی ورد و ئاشكرای بۆ راسته‌رێكردنی عیراق و وه‌زعه سیاسی و ئابووره‌یه‌كه‌ی نیه، بۆیه ئه‌م هه‌ویره ئاوی زۆر ده‌كیشێت و رێگه‌كه ئه‌وه‌نده پێچاوپیچی تێدایه كه جوڵه سیاسیه‌كانی دژوار كردووه و بۆ هیچ كه‌س و لایه‌ك به ئاسانی گه‌یشتن به دوا ئامانج مه‌یسه‌ر نابێت كه بیه‌وێت چاكسازی بكات و عیراق بخاته سه‌ر سكه‌ی دیموكراسی و دادپه‌روه‌ری و ئاسایش و هێمنی.\nئه‌گه‌ر گره‌و له‌سه‌ر گۆڕه‌پانی ته‌حریر بكرێت بۆ هه‌ڵبژاردن و حساب بۆ عه‌شیره‌ت و ینه‌ماڵه و پاره دابه‌شكردن وپه‌یوه‌ستبون به ئایین و مه‌زهه‌ب نه‌كرێت و دابونه‌ریت له‌به‌رچاو نه‌گیرێت، هه‌ر خوێندنه‌وه‌یه‌ك بكرێت پێشبینیه‌كی نادروستی لێده‌رده‌كه‌وێت و ده‌رئه‌نجامه‌كه‌ی نادیار ده‌بێت. ماوه‌یه‌كی زۆری ده‌وێت پابه‌ندبوونی تاك و كۆمه‌ڵگه به‌گشتی به شیعه‌گه‌رێتی و سونه‌گه‌رێتی و ئیدیعای نه‌ته‌وه‌یی كوردی ئه‌گه‌ر له جه‌وهه‌ردا راستیش نه‌بێت، كاڵ و سیست بێته‌وه و خه‌ڵك له ره‌فتاردا وه‌كو هاوڵاتیی دوور له ئینتمای ته‌سكتری نه‌ته‌وه‌یی و ئاینی و مه‌زهه‌بی و عه‌شیره‌تگه‌ری و بنه‌ماڵه‌یی بیربكاته‌وه.\nسه‌باره‌ت به كورد، گوناحه به خه‌یاڵپڵاوی میله‌ت چه‌واشه بكرێت و گره‌و له‌سه‌ر كازمی بكرێت كه فریادره‌سه و گه‌نده‌ڵی كوردستان چاره‌سه‌ر ده‌كات و خه‌ڵك رزگار ده‌كات، ئه‌گه‌ر به رێكخستن و پته‌وكرنی عراقیش بێت.  زۆر گوناحه ئاشی خۆت به په‌یمانی هه‌ڵخه‌ڵه‌تێنه‌ری ده‌سه‌ڵاتی ناوه‌ند بگێڕیت ( ئه‌و عه‌قڵیه‌ته نیشتمانپه‌روه‌ره كه چه‌مكی هاوڵاتیبونی له مێشكدا به‌رجه‌سته بوبێت و جیاوازی نه‌ته‌وه‌یی و دینی و مه‌زهه‌بی نه‌كات، دووره و تا چه‌ندین ده‌یه‌ی تریش له عیراقدا له‌دایكنابێت و چه‌مكی هاوڵاتیبون ته‌نها به سه‌رزاره‌كی ده‌مێنیته‌وه و نه‌ته‌وه‌ی سه‌رده‌ست و ده‌سه‌ڵاتی نه‌ته‌وه‌ی حوكمڕان هه‌میشه و به پێی نه‌بونی رۆشنبیریی قووڵ و سه‌قامگیرنه‌بونی داموده‌زگه‌یی، زاڵ ده‌بێت و نه‌ته‌وه‌ی كوردی ژێرده‌ست له مه‌زهه‌بی سونه زه‌ره‌رمه‌ندتر ده‌بێت و كازمیش كوڕی ئه‌و منداڵدانه كه‌لتوری و كۆمه‌ڵایه‌تی و مێژووه‌یه‌ی عیراقه).\nله‌م ماوه‌یه‌دا ئه‌وه ده‌ركه‌وت كه كازمی له‌مه‌ڕ هه‌رێمی كوردستان ئه‌وه‌ی سه‌لماند كه ته‌نها به ته‌كتیك و به‌رێكردنی كاروباری رۆژانه‌ی بێ چاره‌سه‌ری كێشه و پرسه‌كه مامه‌ڵه‌ی كردووه، بۆیه ده‌بێت ئه‌وانه‌ی ئیدیعای ئه‌وه‌ده‌كه‌ن كازمی فریادره‌س بێت و چاره‌سه‌ری ئه‌و هه‌موو كیشه‌یه ده‌كات، ئه‌وا له خه‌یاڵ و بیری كاڵ و بیركردنه‌وه‌ی روكه‌شانه نه‌بێت هیچ به قووڵی بیریان لێ نه‌كردۆته‌وه و سه‌رجه‌م هاوكێشه‌كانیان شیرنه‌كردۆته‌وه. بۆیه به راشكاوی ده‌ڵێم حزبه ده‌سه‌ڵاتداره‌كانی كوردستان زۆر خێرا و به بێ بیركردنه‌وه و په‌ندوه‌رنه‌گرتن له مێژووی نزیك و به ره‌فتاری سۆزدارانه‌ی بۆچونی كه‌سی و حزبی مامه‌ڵه‌یان له‌گه‌ڵ سه‌رخستنی كازمی كرد، پێویسته بڵێین هه‌موو هه‌له‌یه‌ك باجی خۆی هه‌یه و بۆ به‌دبه‌ختی هه‌موو جارێك قورسایی ئه‌و باجانه ده‌كه‌وێته سه‌ر ئه‌ستۆی خه‌ڵكی هه‌ژار و سته‌مدیده و، ده‌سه‌لاتدارانیش وه‌ك به‌رزكی بانان لێی ده‌رده‌چن.\nئه‌وه‌ی لێره‌دا گرنگه بوترێت، رێگه‌یه‌كی رێك و راست له كوردستان بۆ كازمی كراوه ده‌بێت، ئه‌ویش خستنه پێشی تموح و به‌رژه‌وه‌ندیی كه‌سی بۆ چه‌ند خه‌ڵكێكی ڕاڕاو نیگه‌ران و ته‌سكبین و ته‌نانه‌ت فێڵبازی خودپه‌رستیش، له به‌خشین و وه‌رگردا وه‌ك رێسای ئاڵوگۆڕێ به‌رژه‌وه‌ندی به‌كاربێت و دواجاریش ده‌توانێت به‌ئه‌مه‌ك بێت بۆ كه‌سی به‌رامبه‌ری نه‌ك میله‌ت، ئه‌مه له مامه‌ڵه له‌گه‌ڵ پێكهاته سیاسیه‌كان به‌گشتی ده‌رده‌كه‌وێت.\nئه‌وه‌ی بۆ كازمی روونه كه وه‌كو عورفێك سه‌رۆك كۆمار بۆ كورده ( ئه‌گه‌ر ئه‌م خوله گۆڕانكاری تێدا روونه‌دات) له‌وێش به هاوكاری كازمی و كوردێك و له پێشه‌وه‌ی هه‌موو ئه‌گه‌ره‌كان ئه‌وه‌یه كه له‌گه‌ڵ به‌رهه‌م صاڵح هاوپه‌یمانێتێه‌ك ببسه‌تێت و كاندیدی له كوردستانیش هه‌بێت و هه‌ردوكیان سودگۆڕكێ بكه‌ن، بۆیه به‌و شێوه‌یه ده‌توانن رێخۆشكه‌ر بن بۆ دووباره جێگرتنه‌وه‌ی پۆستكه‌ی خۆیان له خولی داهاتوشدا، به‌ڵام ئه‌مه نه سودی بۆ پرسی كورد هه‌یه و نه‌ش بۆ دواڕۆژی و نه‌ش بۆ چاره‌سه‌ركردنی ناكۆكیه‌كان، ئه‌وه‌تا له‌م چه‌ند مانگه‌ی هاتنی كازمی ته‌نانه‌ت بودجه چاره‌سه‌ر نه‌كراوه و تموحی دووباره هه‌ڵه‌بژاردنه‌وه‌ی له ئیستاوه تا ڕاده‌یه‌ك كاروباره ئ ئاساییه‌كانی ئیفلیج كردووه و ته‌نها بانگه‌شه‌ی پێوه‌خته جێی خۆی گرتووه . له لایه‌كی تره‌وه رێكاره سیاسیه‌كان و هه‌وڵه نهێنی و ئاشكراكانی به‌رهه‌م صاڵح و خودپه‌رستی وای كردوه هه‌وڵی چاره‌سه‌ر نه‌دات و هه‌ڵوێستی ئه‌وه‌نده لاواز بیت كه جێگه‌ی به‌زه‌یی پێهاتنه‌وه بێت بۆ هه‌ركه‌سێك به‌هانه‌ی بۆ بێنێته‌وه. ئه‌وه‌ی ئاشكرایه كه ئه‌مریكا هه‌ڵوێستی له‌پێشتری له‌م رووه‌وه هه‌بووه و كازمیش پێش سه‌ردانه‌كه‌ی ئه‌مریكا ملكه‌چی خۆی پیشانداوه، بۆیه بڕیاری ناردنی ئه‌و بڕه پاریه‌ه‌ی بۆ مه‌عاشی فه‌رمانبه‌رانی هه‌رێم داو، ئه‌گه‌ر ده‌نگۆی بانگكردنی بۆ په‌رله‌مان راست بێت بۆ لێپێچینه‌وه له‌گه‌ڵیدا ئه‌وا چاوه‌ڕوان ده‌كرێت له‌و په‌یمانه سوكه‌ش پاشگه‌زبێته‌وه. بۆیه كازمی ئه‌و فریشته‌یه ده‌رنه‌چوو كه ده‌سه‌ڵاتدارانی هه‌رێمی كوردستان به‌یه‌ك چركه‌و بێ هیچ حسابێك و به ره‌فتارێكی زۆر بێباكانه و ساویلكانه و بێ هیچ دانوستان و مه‌رجێك پشتگیریی هه‌ڵبژاردنی كازمی وه‌كو سه‌رۆك وه‌زیران، به خۆڕایی پێ فرۆشت.\nمەحمو رەزا ئەمین: بزوتنەوەی گۆڕان و سیاسەتی نەوتی‌ی هەرێم.


جەلیل گادانی : خەباتی چەكداریەی یەكێتی هاندەرێك بوو بۆ حیزبەكانی تر خەبات بكەن.\n12 مانگ پێش ئێستا ژمارەی بینین: 724 جار\nسه‌باره‌ت به ڕۆڵ و كه‌سایه‌تی سه‌رۆك مام جه‌لال، جەلیل گادانی، تێكۆشەری دێرینی ڕۆژهەڵاتی كوردستان و هاوڕێی سه‌رۆك مام جه‌لال و سكرتێڕی پێشووی حزبی دیموكراتی كوردستان ڕێبه‌رایه‌تی شۆڕشگێڕ، لە میانەی بەشداریكردنی لە بەرنامەكه‌دا ڕایگەیاند: مام جەلال هەمیشە هاوكار و پاڵپشتێكی گەورەی حیزبەكانی ڕۆژهەڵاتی كوردستان بووە.\nسەبارەت بە پەرۆشی هاوڵاتیان بۆ دامەزراندنی یەكێتی نیتشمانی كوردستان و ده‌ستپێكردنه‌وه‌ی شۆڕش له باشووری كوردستان، ئەو تێكۆشەرە دێرینیەی ڕۆژهەڵاتی كوردستان ئاشكرایكرد، یەكێتی كە دامەزرا نەك هەر هاوڵاتیانی باشوری كوردستان، بەڵكو كوردانی هەرچوار پارچەی كوردستان دڵخۆشبوون و ئومێدیان بۆ گەڕایەوە چونكه به هۆی هه‌ره‌سی شۆڕشه‌وه خه‌ڵك له نائومێدیه‌كی زۆردا بوو .\nجەلیل گادانی، ئاماژەی بەوەشدا ، ئەو خەباتە چەكداریەی یەكێتی نیشتیمانی كوردستان كە لە شاخەكان و رێكخستنەكانی ناو شار هەیبوو هاندەرێك بوو بۆ حیزبەكانی تری ڕۆژهەڵات كە هاوشێوەی یەكێتی خەبات بكەن.\nڕوونیشیكردووە ، لەگەل دامەزراندنی یەكێتی نیشتیمانی كوردستان ، حیزبەكانی باشور و ڕۆژهەلاتی كوردستان پەردەیەكی خامۆشیان بەسەرەوە بوو ، بەڵام یەكێتی نیشتیمانی كوردستان بوو بە باوەشێن و ئومێدی بۆ گەڕاندنەوە.\nجەلیل گادانی وتی: مام جەلال هەموو كات هاوكاری خۆی دەربڕیوە بۆ حزبەكانی ڕۆژهەڵاتی كوردستان و ئامادەبووە بۆ دانوستان لەگەڵیان.\nسه‌باره‌ت به كۆنگره‌ی چواره‌می یه‌كێتی نیشتمانی كوردستان، جه‌لیل گادانی ڕاشیگه‌یاند، هوادارین كۆنگره‌ی چواره‌می یه‌كێتی ببێته هۆی سه‌ركه‌وتنی یه‌كێتی و دووباره زیندووكردنه‌وه‌ی خه‌باتی سه‌رۆك مام جه‌لال


📅 15-03-2018 رێکەوت و رووداو (کڕۆنۆلۆژیا)\n📅 کاتی تۆمارکردن Mar 15 2018 12:00AM\n👁 ئەم بابەتە 4,736 جار بینراوە\nباکووری کوردستان - گەریلاکانی پارتی کرێکارانی کور [ زۆرتر... 👁] ✖ ✖ 22 8 ✔ 99% ✍ هـ.ب. 15-3-2018 0:00:00\n📊 لە ساڵی 2017دا 61 کۆچبەری هەرێمی کوردستان گیانیان لەدەستداوە ئامار و راپرسی\n📅 کاتی تۆمارکردن Mar 15 2018 9:05AM\nفیدراسیۆنی پەنابەرانی هەرێمی کوردستان، ئاشکرایدەکا [ زۆرتر... 👁] ✖ ✖ ✖ 0 0 ✔ 93% ✍ ن.ئـ. 15-3-2018 9:05:23\n📊 لە شەنگال پروسکی 15 کەس لە گۆڕێکی بەکۆمەڵدا دۆزرایەوە ئامار و راپرسی\n📅 کاتی تۆمارکردن Mar 16 2018 9:44PM\n👁 ئەم بابەتە 2,210 جار بینراوە\nدواڕۆژ، رەڤەند گوهەرزی ئەمڕۆ پێنجشەممە 15ی ئازاری [ زۆرتر... 👁] ✖ ✖ 3 0 ✔ 99% ✍ هـ.ب. 16-3-2018 21:44:46


كوردستان 24 خرایە سەر كۆمپانیایەكی توركی\nكه‌ناڵى كوردستان 24\n1876 جار بینراوە 6/10/2019 05:44 PM\nهەفتەی رابردوو كەناڵی كوردستان 24ی مەسرور بارزانی، خرایە سەر كۆمپانیایەكی توركی‌و كەسێكی بەڕەچەڵەك تورك لەهەولێرەوە بەڕێوەی دەبات.\nبەپێی بەدواداچونێكی ژیان، لەماوەی چەند مانگی رابردوو چەند جارێك نورەدین وەیسی، بەڕێوەبەری گشتی پێشووی كوردستان24 كۆبوونەوەی لەگەڵ مستەفا بایرام، بەڕێوەبەری گشتی ئاڤا میدیا‌و ئەی میدیا ئەنجامداوە تایبەت سەرپەرشتیكردنی كوردستان 24 لەلایەن كۆمپانیای مستەفا بارامەوە.\nسەرچاوەیەكی بەرپرس به هه‌فته‌نامه‌ى "ژيان " ئاشكرای كرد، دوای گەیشتنە رێككەوتن شەممەی رابردوو(29ی ئەیلول) مەسرور بارزانی، سەرۆكی حكومەتی هەرێم‌و كوڕی گەورەی مەسعود بارزانی، سەرۆكی پارتی دیموكراتی كوردستان، بڕیاری گواستنەوەی كوردستان 24 بۆسەر كۆمپانیای ئاڤا میدیا‌و ئەی میدیا چۆتە بواری جێبەجێكردن.\nگواستنەوەی كوردستان 24 بۆسەر كۆمپانیای مستەفا بایرام لەمەراسیمێكی تایبەت لەشاری هەولێر ئەنجامدراو كوردستان 24 لەژێرناوی راگەیاندنی كۆمپانیایەكی گەورەی میدیای بەشێوەیەكی راستەوخۆ گواستیەوە.\nهه‌فته‌نامه‌كه، پەیوەندی بە بەرپرسانی ئێستاو پێشووی كوردستان24 كرد، بۆ وەرگرتنی زانیاری لەسەر هۆكاری گواستنەوەی كەناڵەكە بۆسەر كۆماپانیایەكی كەرتی تایبەتی توركی، بەڵام هیچ یەكێك ئامادە نەبوون قسەی لەسەر بكەن.\nمستەفا بایرام، خاوەنی كۆمپانیای ئاڤامیدیا‌و ئەی میدیا كۆمپانیایەكی گەورەی میدیایە لەتوركیا‌و خاوەنی 18 كەناڵی ئاسمانییە.


ئایا ئەمجارە جێبەجێ دەکرێت؟\nدواى حەوت ساڵ لە دانانى بەردى بناغەى پڕۆژەى دروستکردنى شەقامى 100 مەتریی سلێمانى، ئەمڕۆ جارێکى تر بەردى بناغەى پڕۆژەکە دانرایەوە بۆ ئەوەى قۆناغى یەکەمى دەستپێبکات.\nدواى دانانى بەردى بناغەى پڕۆژەکە، بە پاساوى قەیرانى دارایی پڕۆژەکە نەخرایە بوارى جێبەجێکردنەوە، تا ساڵ ڕابردوو کاتێک حکومەت هەرێم بڕیاریدا پڕۆژەکە بەگەڕبخاتەوە و دەست بەجێبەجێکردنى بکرێت.\nهەڤاڵ ئەبوبەکر پارێزگار سلێمانى لە رێوڕەسمى دانانى بەردى بناغەى پڕۆژەکە لەتاسڵوجە کە خاڵى دەستپێکردنى پڕۆژەکەیە ڕایگەیاند "لەم دۆخە هەستیارەدا شاڕێی بابان شەقامى 100 مەترى دەخرێتە بوارى جێبەجێکردنەوە، پڕۆژەکە لەبەڵێنى سەرلێوانەوە کرایە بڕیار و جێبەجێدەکرێت".\nدرێژى پڕۆژەکە 146کیلۆمەترەو قۆناغى یەکەمى 32 کیلۆمەتر درێژە کە لە تاسڵوجەوە بۆ ناوچەى دەمرکان دەبێت و شەقامى سلێمانى عەربەت دەبڕێت.\nهەڤاڵ ئەبوبەکر قۆناغى یەکەمى پڕۆژەکەى بە "گرنگترین و هەستیارترین" قۆناغ ناوبرد و جەختى لە جێبەجێکردنى کردەوە.\nپرۆژەکە بە سێ قۆناغ لەلایەن کۆمپانیاى قەیوانەوە جێبەجێدەکرێت، دوو قۆناغەکە دیکە کە وادەى جیبەجێکردنیان نادیارە، لە کۆتایی قۆناغى یەکەمەوە دەستپێدەکات و دەچێتە گۆیژە و لەوێوە بە تونێلێک دەچێتەوە تونیل پێشڕەوە، پاشان بەرەو هەوارى شار، دواتر بۆ ناوچەى کەڵەوانان و شەقامى دوکان سلێمان تا دەگاتەوە بە پردى تاسڵوجە.\nپڕۆژەکە چەندین پرد و پردى پەڕینەوە لەخۆدەگرێت و هاتوچۆ لە سنورى گەرمیان و هەڵەبجە و هەورامانەوە دەباتە دەرەوە شەقام شەست مەترى سلێمانى، ئەوەش بە هۆکارێک بۆ کەمکردنەوەى قەرەباڵغى ناو شار دادەنرێت.\nمەسرور بارزانى سەرۆک حکومەت لە رێوڕەسمى کردنەوەى پڕۆژەکەدا، دەستپێکردنەوە کارەکانى پڕۆژەکەى بە کارێکى گرنگ ناوبرد و جەختیکردەوە ئەوە دەیسەلمێنێت کە قەیران نایانوەستێنێت.\nدیزاینى پڕۆژەکە بەشێوەیەکە کە لەبەرئەوەى خێرایی ئۆتۆمبیل تێیدا ئازادە، شەقامى یەکتر بڕى تێدا نییە، بەڵام بۆ هاتوچۆ گوندەکانى دەوروبەرى پێنج پردى پەرینەوە دروستدەکرێت.\nسلێمانى؛ حەوت شوێن داخران ’سەرپێچیان لە رێکارەکانى خۆپارێزى کردبوو’\n2020.07.02 - 10:50


زانکۆی ڕاپەڕین - لەبەرژەوەندی دەرچووانی پۆلی ۱۲ی ئامادەیی، ئەنجومەنى وەزارەتى خوێندنى باڵا کۆمەڵێک بڕیاری گرنگی دا\nلەبەرژەوەندی دەرچووانی پۆلی ۱۲ی ئامادەیی، ئەنجومەنى وەزارەتى خوێندنى باڵا کۆمەڵێک بڕیاری گرنگی دا\nبڵاوکراوەتەوە لە 09 ئازار 2017 . سەردانەكان: 1381\nبەسەرپەرشتى "د.یوسف گۆران" وەزیرى خوێندنى باڵا و توێژینەوەى زانستى و بەئامادەبونى ئەندامانى ئەنجومەنى وەزارەت، کۆبونەوەى ئەنجومەنى وەزارەتى خوێندنى باڵا و توێژینەوەى زانستى لە سێنتەرى ڕۆشنبیرى و جڤاکى زانکۆى دهۆک بەڕێوەچوو.\nلەو کۆبونەوەیەدا کە ڕۆژى چوارشەممە ڕێکەوتی ۲۰۱۷/۳/۸ ئەنجامدرا، لە چەند تەوەرێکى جیادا گفتوگۆ لەبارەى چەند بابەتێکى پەیوەست بە خوێندکاران و خوێندنى باڵا تاتوێکران و بڕیارى پێویستیان لەبارەوە درا.\nهەر لەو چوارچێوەیەدا و لەسەرەتاى کۆبونەوەکەدا "د.مسڵح دهۆکى" سەرۆکى زانکۆى دهۆک لە وتەیەکیدا بەخێرهێنانى "د.یوسف گۆران" وەزیرى خوێندنى باڵا و توێژینەوەى زانستى و ئەندامانى ئەنجومەنى وەزارەتی کرد بۆ شارى دهۆک و ئەنجامدانى ئەو کۆبونەوەیەى ئەنجومەنى وەزارەت لە زانکۆى دهۆک، هیواشى خواست ئەو جۆرە کۆبونەوانە لە زانکۆ جیاکان بەردەوام بێ بۆ باشتر لە نزیکەوە ئاگاداربون لە دۆخى زانکۆکان.\nپاشان "د.یوسف گۆران" وەزیرى خوێندنى باڵا و توێژینەوەى زانستى لە وتەیەکدا دواى دەستخۆشیکردن لە زانکۆى دهۆک بۆ ئەو میواندارییە، ڕایگەیاند: ئەنجامدانى ئەو کۆبونەوانەى ئەنجومەنى وەزارەت هەر جارەو لە زانکۆیەک بەشێکە لە دیدگا و ڕوانگەى وەزارەت بۆ بەسەرکردنەوەى زانکۆکان و بایەخدانى یەکسان بەزانکۆکان و بۆ لە نزیکەوە ئاگاداربون لە کێشە و هەوڵەکانى گەشەپێدانى زانکۆکان لە بوارە جیاوازەکان، وتیشى ئەنجومەنى وەزارت کە بەرزترین ناوەندى بڕیاردانى وەزارەتەکەمان بە بەستنى ئەو کۆبونەوانەی لە زانکۆ جیاکان بۆ لە نزیکەوە ئاگاداربونە لە دۆخى زانکۆکان بەتایبەت زانکۆ تازەکان، چونکە ئەو جۆرە تێکەڵى و لە نزیکەوە ئاگاداربونە لە یەکتر دەبێتە فاکتەرێکى بەهێز بۆ دروستکردنى پەیوەندى زیاتر ئەکادیمى و گەشەپێدانى زانکۆکان.\nلە بەشێکى دیکەى کۆبونەوەکەدا، کارنامەى کۆبونەوەکە خرایە بەر باس، ئەندامانى ئەنجومەن گفتوگۆیان لەبارەى سەرجەم تەوەرەکان کرد، دواى خستنەروى چەندین پێشنیاز، بڕیارى گونجاو لەسەر تەوەرەکان درا.\nلەو چوارچێوەیەدا و لە تەوەرى تایبەت بەکاروبارى زانستى و خوێندنى باڵا، لە بڕگەى تایبەت بە هەڵگرانى ماستەر و دکتۆرا ئەوانەى کە کۆنمرەى بەکالۆریۆسیان لە (٦٠%) کەمترە و، داواى نازناوى زانستى دەکەن، کۆبونەوەکە بڕیاریدا میکانزمى تایبەت بۆ ئەو کەسانە دابنرێ، بڕیارە لە داڕشتنی میکانیزمی نوێدا پشت ببەسترێت بە ئاستی بڕوانامەی ستانداردی توانستی زمانی ئینگیزی و بڵاوکردنەوەی توێژینەوەی زانستی لە گۆڤاری زانستی خاوەن فاکتەری کاریگەری، وردەکارییەکانى ئەو بڕیارەش دواتر لەلایەن لێژنەیەکى پسپۆڕوە دابڕێژێ.\nلێژنەیەک بۆ گۆڕینى کولێژە کشتوکاڵییەکان پێکدێت\nهەر لەو کۆبونەوەیەدا لە بڕگەى تایبەت بە گۆڕینى ناوى کۆلیژە کشتوکاڵییەکان بۆ ئەندازیارى کشتوکاڵى، کۆبونەوەکە بڕیاریدا لێژنەیەکى تایبەت پێکبهێنرێت و بەشێوەیەک هەر کۆلێژێکى کشتوکاڵى ناوەڕۆکى پڕۆگرامەکانى هاوشێوەى کولێژە ئەندازییە کشتوکاڵیە زانکۆ بەناوبانگەکانى لێکرد، ئەوکات بڕیار دەدرێ ناوى ئەو کولێژانە بگۆڕدرێ.\nبەنێودەوڵەتیکردنى زمان و ئەدەبى کوردى\nلە تەوەرێکى دیکەى کۆبونەوەکەدا "د.یوسف گۆران" وەزیرى خوێندنى باڵا و توێژینەوەى زانستى ئاماژەى بە پڕۆژەى (Kurdish steady) کرد، کە لە دواین کۆبونەوەى ئەنجومەنى وەزارەت پەسندکراوە کە تایبەتە بەدابینکردنى زەمالەى زمان و ئەدەبى کوردى بۆ خوێندکارانى بیانى، لەو چوارچێوەیەشدا "د.یوسف گۆران" ڕایگەیاند: لە ئێستادا سەرقاڵى وردەکارییەکانى ئەو پڕۆژەیەن بۆ ئەوەى لە داهاتودا ژمارەیەک کورسى خوێندن ڕابگەیەنین، بۆ ئەوەش چەند پێشنیازێک گەڵاڵە کران بۆ چۆنیەتى ڕاگەیاندن و بەڕێوەبردنى ئەو پڕۆژەی، وەک لە کۆبونەوەکەدا باس کرا، پڕۆژەکە پڕۆژەیەکى نەتەوەیى وەزارەتە بۆ دابینکردنى زەمالەى خوێندنى کوردى بۆ خەڵکى بیانى بۆ ئەوەى بتوانن لە زانکۆکانى هەرێمى کوردستان بخوێنن، بۆ ئەوەش د.یوسف ڕایگەیاند: لە ئێستادا بایەخدانێکى تایبەت بەناوچەکە هەیە، بۆیە ئەم پڕۆژەیە بۆ ئێستا زۆر گرنگە بەتایبەت بۆ ئێمە، ئاشکراشیکرد پڕۆسەکە بریتییە لە دابینکردنى ژمارەیەک کورسى ساڵانەى خوێندن بۆ خوێندنى بەرایى بۆ زمان و ئەدەبى کوردى لە زانکۆکانى هەرێمى کوردستان.\nهەر لەو کۆبونەوەیەدا، بڕیاردرا لێژنەیەک لە وەزارەت پێکبهێنرێت بۆ دانانى میکانزمی گونجاو بۆ ڕەچاوکردنی تاقیکردنەوە نێودەوڵەتییەکانی ئاستی ۱۲ی ئامادەیی بۆ مەبەستی پێشکەشکردن بۆ زانکۆ حکومییەکانی هەرێمی کوردستان بە تایبەت تاقیکردنەوەکانی (SAT1 and SAT2) (A Level exam)، لە ساڵانى ڕابردوا بەهۆى ئەوەى وەرگرتن ناوەندى بوو، ئەو تاقیکردنەوانە ئەژمار نەدەکران، بۆیە کۆبونەوەکە بڕیاریدا دواى ئەوەى لێژنەیەک میکانزمەکان دادەڕێژێ، ئەو خوێندکارانەى کە خاوەنى ئەو تاقیکردنەوانە بن دەتوانن داواکاری بۆ زانکۆ حکومییەکان پێشکەش بکەن.\nلە بەشى کۆتایى کۆبونەوەکەشدا، بڕیاردرا لەمساڵەوە ئەژمارکردنی نمرەی وانەکانی (زمانی کوردى و عەرەبى) بۆ دەرچوانى پۆلى دوانزە لە کاتی پێشکەشکردن بۆ کۆلێژە پزشکى و ئەندازیارى و زانستییەکان ئارەزومەندانە دەبێت.\nواتا دەرچوانی پۆلی ۱۲ی ئامادەیی کاتێک داواکاری پێشکەش دەکەن بۆ کۆلێژە پزشکى و ئەندازیارى و زانستییەکان سەرپشک دەکرێن لەوەی کە ئایا دەیانەوێت نمرەی تاقیکردنەوەکانی زمانی کوردی و عەرەبییان بۆ ئەژمار بکرێت، بەڵام لە هەموو حاڵەتێکدا دەبێت بەشداری تاقیکردنەوەی هەردوو وانەی زمانی کوردی و عەرەبییان کردبێت و لە تاقیکردنەوەکە دەرچووبن، جێگەی ئاماژە پێکردنە کە ئەم بڕیارە لەمساڵەوە جێبەجێ دەکرێت.\nلە بەشێکى دیکەى ئەو کۆبونەوەیەدا تاوتوێی چۆنیەتى بەرەوپێشبردنى وەرگرتنى خوێندکاران بۆ ساڵى خوێندنى (٢٠١٧-٢٠١٨) لە زانکۆکان کرا، لەو چوارچێوەیەشدا دواى ڕاگۆڕینەوە و گەڵاڵەکردنى چەند پێشنیازێک کۆبونەوەکە بڕیاریدا بەدوو قۆناغ دەرچووانى ۱۲ی ئامادەیى لە زانکۆکان بۆ ساڵى خوێندنى (٢٠١٧-٢٠١٨)وەربگرێ، بەشێوەیەک لە قۆناغى یەکەمدا بۆ دەرچوانى خولى یەکەم (٥٥%) خوێندکاران وەربگیرێت و، لە قۆناغى دووەمد بۆ دەرچووانى خولى دووەم ڕێژەى (٤٥%)ی وەربگیرێت.


شـه‌وى قـه‌در پاداشتى زياتر له هه‌شتاوسێ ساڵ په‌رستن له‌ته‌نها يه‌ك شه‌ودا :: ماڵپه‌ڕی فه‌رمووده\nشـه وى قـه در پاداشتى زياتر له هه شتاوسێ ساڵ په رستن له ته نها يه ك شه ودا\nالحمدلله رب العالمين والصلاة والسلام على خاتم المرسلين وعلى اله وصحبه اجمعين امابعد :\nموسڵمانى يه ك خواپه رست زۆرێكمان له هه وڵ و كۆششى به رده وامداين بۆبه ده ست هێنانى بژێوى ژيانمان تاواى لێ هاتووه په رستنه كانمان له يادچووه له كاتێكدا دڵنيانين له وه ى كه ئايه مردن ده رفه تمان ئه دات ئه وبڕه سامانه سه رف بكه ين كه به ده ستمان هێناوه ؟ بۆيه زۆرجار بۆئاوه دانكردنه وه ى ماڵى دونيا خۆمان ماندووئه كه ين و له گه ڵيا ماڵى قيامه تمان وێران ئه كه ين له كاتێكدا ئاوه دانكردنه وه ى ماڵى قيامه تمان ئاسانه و ماندوبونێكى زۆرى ناوێ به ڵام وێران كردنى پێويستى به هه وڵێكى زۆرهه يه ، ڕێگايه كى دوورمان گرتۆته به ر به مه به ستى گه يشتن به خۆشبه ختى كه چى ڕێگاى خۆشبه ختى زۆر ئاسانه و زۆريش نزيكه لێمانه وه .له ده ره نجامى هه موو ئه و تاوانانه ى كه ئه يكه ين هێنده ى تردڵه كانمان ڕه ش ئه بێت له كاتێكدا هه ندێ په رستن هۆكارن بۆسڕينه وه ى زۆرێك له تاوانه كانمان بۆيه لێره دائه پرسم : له ماوه ى (11) مانگ و (20) شه ودا هه ميشه خه وتن چيمان ده ست كه وتووه و له ئه نجامى چى ؟ بێگومان له ده ست چوونى نوێژى به يانى و ئه ميش له ئه نجامى ماندووبوونى كارى رۆژانه . باشه له ماوه ى (11) مانگ و (20) شه و دانيشتن به ديار سه ته لايته وه چيمان ده ست كه وتووه ؟ بێگومان ئازاردانى چاوه كانمان و زيادكردنى تاوانه كانمان ، ئه مه جگه له شه ونخونى و قسه كردن به ته له فۆن تاده مه و به يان و چه ندين تاوانى تر ئه ى له ئه نجامى كاركردنى به رده وام له ماوه ى (11) مانگ و (20) ڕۆژ چيمان ده ست كه وتووه ؟ هه ندێ پاره و سامان كه زۆرجار به ناشه رعى يان له سه ر حيسابى په رستنه كانمان ده ستمان ئه كه وێت. به داخه وه بازرگانى كردنى دونيا بۆزيادكردنى سامان و بژێوى ماڵ و منداڵ سه رقاڵى كردووين له وه ى كه هه وڵ وكۆششه كانمان بخه ينه گه ڕ بۆ ئه و ڕۆژه ى خواى په روه ردگار له باره يه وه ئه فه رموێ (يَوْمَ لَا يَنفَعُ مَالٌ وَلَا بَنُونَ إِلَّا مَنْ أَتَى اللَّهَ بِقَلْبٍ سَلِيمٍ )الشعراء: ٨٨ -\n٨9 واته : ئه و ڕۆژه كه نه ماڵ و سامان سودى ده بێت نه مناڵ و كوڕان به كه ڵك دێن مه گه ر كه سێك به دڵێكى ساغه وه بێته حوزورى خوا ...( زانايان له پێناسه ى(القلب السليم) دا ده ڵێن : (ئه و دڵه يه كه خاڵى بێت له بيدعه و دامه زراوبێت له سه رسوننه ت ) .له دونيادا گرێبه ستێك بكه بۆماوه ى (83) ساڵ بازرگانى كردن ، بۆچى و بۆكێ ؟! بۆ زياد كردنى سامان و سه رمايه و ئه و مناڵانه ى كه ڕه نگه له پاش مردنت له و سامانه ت هيچ خێرێكت بۆنه كه ن ، لێره دا پێت ئه لێم وه ره بۆماوه ى (10) شه و له گه ڵ په روه ردگارتا بازرگانيه ك بكه قازانجى ئه و (10) شه وه يشت له (83) ساڵ په رستن زياتره له ته نها (10) شه ودا ، ئێستا كاتى ئه وه هاتووه تاقى كردنه وه يه كى تر بكه ين به ته نها (10) شه و نه خه وتن ته عويزى (11) مانگ و (20) شه و غه فڵه ت بكه ينه وه .خواى په روه ردگار له به ر سۆزو به زه يى به به نده كانى ته نها (10) شه وى كردۆته هۆكار بۆده ست كه وتنى پاداشتى (83) ساڵ په رستن به ڵام چۆن ؟ به چ شێوه يه ك (10) شه و بتوانێ له (11) مانگ و (20) شه و گه وره تربێت ؟ به دڵنيايه وه له ته رازوى شه رعدا ئه و (10) شه وه نه ك له (11) مانگ قورس ترو گه وره تره به ڵكو له (83) ساڵ گه وره تره به واتايه كى تر پاداشتى (83) ساڵ په رستن به ته نها له (10) شه و په رستن به ده ست ئه هێنيت ، له وانه يه بڵێى ئه م (10) شه وه ى كه به شێكن له ساڵ چ جياوازيه كيان هه يه له گه ڵ شه وه كانى تردا هه بێت؟ لێره دا ئه مه وێ وه ڵامى ئه م پرسياره له مرۆڤێكه وه نه بيستى به ڵكو وه ڵامى پرسياره كه ت له كتێبى خواى په روه ردگاره وه ببيستى كه ئه فه رموێ : (إِنَّا أَنزَلْنَاهُ فِي لَيْلَةِ الْقَدْرِوَمَا أَدْرَاكَ مَا لَيْلَةُ الْقَدْرِلَيْلَةُ الْقَدْرِ خَيْرٌ مِّنْ أَلْفِ شَهْرٍتَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍسَلَامٌ هِيَ حَتَّىٰ مَطْلَعِ الْفَجْرِ)\nبه ڵێ موسڵمانى به ڕێز : ئه و ده شه وه ى كه باسمان كرد (شه وى قه در) ه كه پاداشتى هه زار مانگى هه يه بۆيه ئه ڵێم به يه ك شه و په رستن چونكه (10) شه وى كۆتاى ڕه مه زان به په رستن زيندووبكه يته وه دڵنيابه ئه وشه وه ئه دۆزيته وه كه (ليله القدر) ى تيايه وه بۆيه ئه ڵێم هه ر (10) شه وه كه زيندوو بكه ره وه بۆ ئه وه ى دڵت ئارام بگرێت كه له شه وى (قه در) دا به خه به ربوويت و پاداشتى هه زار مانگت ده ست كه وتووه . وه بۆ ئه وى دڵنيابى له گه وره ى ئه م ده شه وه ئه وا پێغه مبه رمان ( صلی اللە علیە وسلم ) فه رموويه تى : ( من قام ليلة القدر إيمانا واحتسابا غفر له ماتقدم من ذنبه) متفق عليه واته : (هه ركه سێك شه وى قه در زيندووبكاته وه و باوه ڕى پێى هه بێ و چاوه ڕوانى پاداشتى خوابێت ، ئه وا خوا له تاوانه كانى پێشوى خۆش ئه بێت ) بزانه خواى په روه ردگار چه ند به سۆزو به به زه ى يه به رامبه ر به به نده كانى پاداشتى زياتر له (83) ساڵ له يه ك شه و په رستن توخوا موسڵمانى به ڕێز ئه مه كارى په روه ردگاره به رامبه رمان باشه ئێمه شه رم ناكه ين له كرده وه كانمان به رامبه ر په روه ردگارمان ؟ ته نانه ت گه وره يى ئه م شه وه گه يشتۆته ڕاده يه ك فريشته كانيش داواى لێخۆش بوون بۆموسڵمانان ئه كه ن . ئێمه ى مرۆڤ كه به رده وام له تاوان داين له جياتى گريان پێ ئه كه نين له كاتێكدا پێغه مبه رى ئازيزمان ( صلی اللە علیە وسلم ) خواى په روه ردگار له تاوانه كانى داهاتوو ڕابردووى خۆش بوبوو كه چى شه وى قه درى زيندووئه كرده وه هه روه ك دايكه عائيشه سه باره ت به پێغه مبه رى خوا( صلی اللە علیە وسلم ) فه رموويه تى: ( كان النَّبيُ ( صلی اللە علیە وسلم ) إذا دخل العشر شد مئزره وأَحيى ليله ، وأيقظ أهله ) رواه البخارى ومسلم. واته : پێغه مبه رى خوا( صلی اللە علیە وسلم ) كاتێك داخيلى ناو ده ڕۆژى كۆتاى مانگى ڕه مه زان ئه بوو ، دوور ئه كه وته وه له جووت بوون له گه ڵ خێزانه كانيدا ، وه شه وه كانى زيندوو ده كرده وه خێزانه كانيشى به خه به ر ده هێنا (.به ڕاستى شه رمه زارى يه بۆئێمه ى مرۆڤ كه كاتێك ميوانێكمان دێت تانيوه ى شه و ناخه وين و له گه ڵيا غه يبه تى ئه م وئه و ده كه ين و تاوان ده كه ين له كاتێكدا له شه وى (قه در) دا هه زاران فريشته ميوانمانن كه چى بێ گوێدانه ئه م ميوانه به ڕێزانه خه وتن هه ڵ ئه بژێرين .\nحه سه نى به سرى (ڕه زاى خواى له سه ربێت) فه رموويه تى : (نه م بينى شتێك له عيباده تدا وه كو شه و نوێژ بێت . وه هه ركاتێ شه دادى كوڕى ئه نه سيش بچوتايه سه ر جێگاى خه وتن له شه ودا ، وه كو پاقله يه ك چۆن ده يكوڵێنێ واى لێ ده هات ، ده يووت : خوايه جه هه ننه م نايه ڵێ بخه وم ، وه هه ڵئه سا بۆ شه و نوێژ كردن . ئه مه حاڵى (پێشين) بووه كه چى ئێمه چركه يه ك خه وناده ين به هه موو دنيا بۆيه موسڵمانى به ڕێز چۆن شه وانيتر تانيوه شه و به ديار دووگۆڵێ و ده مه ته قێ و ته ليفۆنه وه شه ونخونيت ده كرد ئه وا هيچ نه بێت وه كو شه وانى تريش ئه م (10) شه وه تاقى بكه ره وه به ڵام به په رستنى په روه ردگار (نه ك به خواردنى حه له ويات و جگه ره كێشانه وه ) هيچ نه بێ لێخۆش بوونى په روه ردگارت ده س ئه كه وێ . بۆيه ئاگاداربه نه كه ى ئه م شه وت له ده ست بچێت چونكه پێغه مبه رى خوا( صلی اللە علیە وسلم ) فه رموويه تى : ( أتاكم شهر رمضان شهر مبارك ...وفيه ليلة هي خير من ألف شهر من حرم خيرها فقد حرم ) صحيح الجامع الصغير /55. واته : [ئه وا مانگى ڕه مه زانتان به سه ر داهات ، كه مانگێكى پيرۆزه و به به ره كه ته ..... وه شه وێكى تێدايه خێرو چاكه ى له هه زار مانگ چاكتره ، ئه و كه سه ى له خێرو چاكه كه ى بێ به ش بێت ئه وا بێ به ش بووه.)\nئه وه شمان له بير نه چێ فه زڵى ئه م ده شه وه زۆرگه وره يه له وانه ش\n1.شه وێكه قورئانى تێدا نێردراوه ته خواره وه ( إِنَّا أَنزَلْنَاهُ فِي لَيْلَةِ الْقَدْرِ)القدر1\n2.شه وێكى پيرۆز و موباره كه (إِنَّا أَنزَلْنَاهُ فِي لَيْلَةٍ مُّبَارَكَةٍ )الدخان 3\n3.خاڵى يه له خراپه كارى و پڕه له كارى چاكه (سَلَامٌ هِيَ حَتَّىٰ مَطْلَعِ الْفَجْر) القدر 5\n4.فريشته كان دێنه خواره وه بۆسه ر زه وى خێرو چاكه و لێخۆ شبوون ئه هێنن\n(تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْر)القدر4\n5. تيايدا خواى په روه ردگار ئه جه ل و ڕۆزى به نده كانى ئه نوسێ( فِيهَا يُفْرَقُ كُلُّ أَمْرٍ حَكِيمٍ)الدخان 4\n6.پاداشتى په رستن تيايدا له هه زار مانگ زياتره ( لَيْلَةُ الْقَدْرِ خَيْرٌ مِّنْ أَلْفِ شَهْرٍ) لقدر 3\n7. هۆكاره بۆلێخۆش بوونى تاوانه كانى ڕابردوومان پێغه مبه رمان ( صلی اللە علیە وسلم ) فه رموويه تى : ( من قام ليلة القدر إيمانا واحتسابا غفر له ماتقدم من ذنبه) رواه البخارى ومسلم واته : (هه ركه سێك شه وى قه در زيندووبكاته وه و باوه ڕى پێى هه بێ و چاوه ڕوانى پاداشتى خوابێت ، ئه وا خوا له تاوانه كانى پێشوى خۆش ئه بێت )\n8. خواى په روه ردگار سوڕه تێكى له فه زڵى ئه م شه وه ناردۆته خواره وه كه تاقيامه ت ده خوێندرێته وه . بۆيه له م (10) شه وه ى كۆتاى ڕه مه زانه باخوڕه وشتمان وه كو خوڕه وشتى پێغه مبه رى خوابێت ( صلی اللە علیە وسلم ) (كان رسول الله ( صلی اللە علیە وسلم )يجتهد في العشر الأَواخر مالا يجتهد في غيرها ) رواه مسلم. واته : (پێغه مبه رى خوا( صلی اللە علیە وسلم )له ده ڕۆژى كۆتايدا زياتر هه وڵى خواپه رستى ده دا به شێوه يه ك ئه و هه وڵه ى له ڕۆژانى ترنه ئه دا .بۆيه ئه ى ئه و كه سه ى كه منداڵت نابێ و په نا ئه به يته به ر شێخ و جادوگه ر!!! ئه ى ئه و كه سه ى نه خۆشيت و خۆڵى سه رقه بران ئه خۆيت !!! ئه ى ئه و كه سه ى هه ژارو ده ست كورتيت و داواى ڕۆزى له مردوان ئه كه يت !!! ئه ى ئه و كه سه ى كێشه يه كت هه يه و بيرت چووه خوايه ك له ئاسمانه و له كێشه كه ى تۆ گه وره تره !!!\nشه وى قه در به په رستن زيندو بكه نه وه چونكه پێغه مبه رى خوا( صلی اللە علیە وسلم )فه رموويه تى : (يترل الله في كل ليلة إلى سماء الدنيا ، فيقول : هل من سائل فأعطية ؟ هل من مستغفر فأغفرله ؟ هل من تأئب فأتوب عليه ؟ حتى يطلح الفجر) رواه مسلم. واته : (خواى په روه ردگار هه مووشه وێك دێته ئاسمانى دونيا ، دابه زينێك لايه ق بێت به گه وره ى و جه لالى خۆى ، وه ده فه رمووێت : ئايا داواكارێك هه يه پێ ى ببه خشم ؟ يان كه سێك هه يه داواى لێخۆش بوون بكات بۆئه وى لێى خۆشبم ؟ يان كه سێك هه يه تۆبه بكات بۆئه وه ى لێى ببورم ؟ ئه وه ش تاوه كو سپێده (فەجر يان زه نگ) دەردەکەوێت.\nنيشانه كانى ئه م شه وه\nبزانه ئه ى به نده ى گوێرايه ڵ ، خواى په روه ردگار يارمه تيت بدات به ڕه حمى خۆى و پشتيوانيشت بێ به سه ركه وتنى خۆى ، كه پێغه مبه رى خوا( صلی اللە علیە وسلم )ده مه و به يانى ئه م شه وه ى بۆ وه سف كردووين ،\nبۆ ئه وه ى موسڵمان بزانێت ئه م شه وه چ شه وێكه له (أبي بن كعب)ةوه ده گێرنه وه كه فه رموويه تى : پێغه مبه رى خوا(صلی اللە علیە وسلم ) فه رموويه تى : (صبيحة ليلة القدر تطْلع الشمس لا شعاعَ لها ، كأنها طست حتى ترتفع ) أخرجهُ مسلم رقم (762) واته : (به ره به يانى شه وى (قه در) خۆر هه ڵدێت و تيشكى نيه ، هه روه كو ته شتێك تا ئه و كاته ى به رز ده بَته وه ،) وه له (أبو هريره ) وه (ڕەزای خوای لێبێت) ده گێرنه وه فه رموويه تى: باسى شه وى قه درمان ده كرد له لاى پێغه مبه رى خوا( صلی اللە علیە وسلم )فه رمووى :(أَيكم يذكر حين طلع القمر ، وهو مثل شق جفنة) أخرجه مسلم رقم (1170) واته : (كامه تان له يادێتى كاتێ مانگ ده ركه وت وه كو نيوه ى قاپێك بوو)\nوه له (ابن عباس) ه وه (ڕه زاى خواله خۆى و باوكى بێت) ده گێڕنه وه فه رموويه تى : پێغه مبه رى خوا( صلی اللە علیە وسلم ) فه رموويه تى : (ليلة القدر سمحة ، طلقة ، لاحارة ، ولاباردة ، تُصبح الشمس صبيحتها ضعيفة حمراء) أخرجهُ الطيالسى رقم : (349) ، وابن خُزَيمة (3/231) والبزار : (1/ 486) وسندهُ حَسَنُ . واته : (شه وى قه در شه وێكى بێ ده نگ و ڕوونه ، نه گه رمه و نه سارد خۆرى به يانيه كه ى لاوازو سور ده بێ )\nوه هه ندێك نيشانه هه ن كه له نێو خه ڵكيدا باوه وه ك (سه گه كان له وشه وه ناوه ڕن ،و، داره كان سوژده ئه به ن،و، ئاوه شۆڕه كان شيرين ئه بن ) ئه مانه هه مووى هه ڵبه ستراوه و له شه رعيشدائه صڵى نيه به ڵكو نيشانه ڕاسته كان ئه وانه ن كه له پێشدا خستمانه ڕوو . له كۆتايدا ئه ڵێم ئه ى موسڵمانى له خواترس شوكرى خوابكه كه ئه م ڕه مه زانه زيندووى ڕه نگه ڕه مه زانى داهاتوو ژيانت به جێهێشتبێت و كه سێك نه بێت له جياتيت ته نها دوو ڕكات نوێژبكات ئه و جا په نجه ى په شيمانى ئه گه زى هه روه ك خواى په روه ردگار سه باره ت به و جۆره كه مته رخه مانه ئه فه رمووێت :(حَتَّىٰ إِذَا جَاءَ أَحَدَهُمُ الْمَوْتُ قَالَ رَبِّ ارْجِعُونِ لَعَلِّي أَعْمَلُ صَالِحًا فِيمَا تَرَكْتُ كَلَّا إِنَّهَا كَلِمَةٌ هُوَ قَائِلُهَا وَمِن وَرَائِهِم بَرْزَخٌ إِلَىٰ يَوْمِ يُبْعَثُونَ)المؤمنون: ٩٩ - ١٠٠. واته : (هه تا كاتێ مردن دێت بۆهه ركاميان ئه وسا ئه ڵێ : ئه ى په روه ردگارم بم گه ڕێنه وه (بۆدونيا) به ڵكو كرده وه ى چاكه بكه م (له برى ئه وه ى نه م كردوه ) له و ته مه نه ى له ده ستم چوو ، نه خێر بێگومان ئه مه ته نها قسه يه كه ئه و ئه يڵێ وله پاش مردنيشيان له ژيانى به رزه خدا ئه ژين تا ڕۆژێك زيندوو ئه كرێنه وه ) (سبحان الله) ئه وانه ى مژده ى به هه شتيان پێدرابوو ده گريان و به گريانه وه شه وى قه دريان زيندوو ئه كرده وه ، ئێمه ش هێشتا نازانين ئه نجاممان بۆكوێ يه كه چى يانزه مانگ و بيست شه و بۆ خۆمان ئه خه وين كه چى ناتوانين ته نها (10) شه و شه ونخونى بكه ين له پێناو لێخۆشبوونى په وه ردگار بۆيه موسڵمانى به ڕێز ته نها پێت ئه ڵێم به ر له وه ى مردن يه خه ت بگرێت به ته نها (10) شه و په رستن گۆڕى تاريكت ڕووناك بكه ره وه و لێخۆشبوونى په روه ردگاريش بۆ خۆت به ده ست بێنه .\n((( وصلى الله على محمد وآله وصحبه وسلم )))\nله بڵاو كراوه كانى په رتوكخانه ى دێرين\nناونيشان سۆران : ڕيزى سيدى فرۆشان شه قامى ته نيشت ياريگا\nژماره ى سپاردنى (346)\n(مافی گشت موسڵمانێکە بۆ سود وەرگرتن و بڵاو کردنەوەی گشت بابەتە کانی ماڵپەڕی فەرموودە )\nبەش: مانگی ره‌مه‌زان سەردان: ٩٤٩٠


"سبه‌ى بڕیارى باش ده‌درێت له به‌رژه‌وه‌ندى هاووڵاتییان"\nHome›هەواڵ›کوردستان›“سبه‌ى بڕیارى باش ده‌درێت له به‌رژه‌وه‌ندى هاووڵاتییان”\nوته‌بێژى پارتى دیموكراتى كوردستان رایده‌گه‌یه‌نێت: پێشبینى ده‌كه‌م سبه‌ى بڕیارى باش له كۆبوونه‌وه‌ى سێ قۆڵى نێوان یه‌كێتی و پارتى و گۆڕاندا بدرێت، ده‌شڵێت: “سبه‌ى بڕیار له رێگه‌چاره‌یه‌ك ده‌ده‌ین بۆ چاره‌سه‌ركردنى دۆخى ئێستا هه‌رێمى كوردستان بۆ ئه‌وه‌ى په‌یڕه‌وى بكه‌ین”.\nمه‌حمود محه‌مه‌د، وته‌بێژى پارتى دیموكراتى كوردستان ئه‌مشه‌و دووشه‌ممه له میانى به‌شداریكردنى له به‌رنامه‌یه‌كى ته‌له‌ڤیزیۆنيدا باسى له كۆبوونه‌وه‌ى سێ قۆڵى نێوان یه‌كێتی و پارتى و گۆڕان كرد كه بڕیاره سبه‌ى له شارى هه‌ولێر به‌ڕێوه‌بچێت و رایگه‌یاند: “یه‌كێك له ته‌وه‌ره سه‌ره‌كییه‌كانى كۆبوونه‌وه‌ى سبه‌ى بریتیيه له‌وه‌ىرێگه‌چاره‌یه‌ك دابنێين بۆ ئه‌وه‌ى چۆن چاره‌سه‌رى دۆخى ئێستاى كوردستان بكه‌ین هه‌رسێكمان، دواتر هه‌نگاو به هه‌نگاو له‌سه‌ر بڕیاره‌كانى ئه‌و رێگه‌چاره‌یه بڕۆین و له‌گه‌ڵ لایه‌نه‌كانى تریش باسى بكه‌ین، بۆ ئه‌وه‌ى چاره‌سه‌رى ئه‌و دۆخه بكه‌ین كه ئێستا هه‌رێمى كوردستان تێیكه‌وتووه”.\nوتیشى: “یه‌كێكى تر له ته‌وه‌ره‌كانى كۆبوونه‌وه‌ى سبه‌ى باسكردنه له په‌یوه‌ندى لایه‌نه سیاسییه‌كانى هه‌رێم و چاره‌سه‌ركردنى ئه‌و گرفتانه‌ى كه له په‌یوه‌ندییه‌كانماندا هه‌بووه، چونكه ئێمه هه‌ر چۆن بین و چه‌ند جیاواز بین له كۆتایدا پێكه‌وه‌ین له‌م هه‌رێمه‌دا، پێویسته له‌پێناو چاكتركردنى دۆخه‌كه په‌یوه‌ندییه‌كانمان باشتر بكه‌ین”.\nله به‌شێكى ترى قسه‌كانیدا وته‌بێژى پارتى دیموكراتى كوردستان باسى له‌وه‌شكرد: “پێشبینى ده‌كه‌م، له كۆبوونه‌وه‌ى سێ قۆڵى سبه‌یدا بڕیارى باش بد‌رێت له به‌رژه‌وه‌ندى هاووڵاتییان”.\nمه‌حمود محه‌مه‌د روونیشیكرده‌وه: “په‌یوه‌ندییه‌كانمان له‌گه‌ڵ عێراق یه‌كێكى تره له باسه‌كانى كۆبوونه‌وه‌ى سبه‌ى”.\nوته‌بێژى پارتى دیموكراتى كوردستان له كۆتایی قسه‌كانیدا ئاماژه‌ى به‌وه‌شكرد: “ئێمه سبه‌ى هه‌موو هه‌وڵه‌كانمان له‌گه‌ڵ یه‌كێتی و گۆڕان ده‌خه‌ینه گه‌ڕ بۆ ئه‌وه‌ى بگه‌ین به رێگه‌چاره‌یه‌ك كه دۆخى ئێستاى كوردستان بگۆڕێت و به‌ره‌و باشتر بچێت”.\nفۆرد تا 2030 بەشێکی زۆری ئۆتۆمبێلەکانی دەکاتە کارەبایی